open-index/open-wikipedia-markdown huggingface dataset:
ಮೋಳಿಗೆ ಮಹಾದೇವಿ

## ಮಹಿಷಿ ಗಂಗಾದೇವಿ/ಮೋಳಿಗೆ ಮಹಾದೇವಿ
ಬಸವಣ್ಣನವರ ನಿರ್ಮಲ ವ್ಯಕ್ತಿತ್ವ ಕೇವಲ ಕರ್ನಾಟಕದ ಜನರನ್ನಷ್ಟೇ ಆಕರ್ಷಿಸಲಿಲ್ಲ. ದೇಶದ ಮೂಲೆ ಮೂಲೆಗಳಿಂದ ಅನೇಕ ಜನರು ಕಲ್ಯಾಣಕ್ಕೆ ಬಂದು ಶರಣದೀಕ್ಷೆ, ಶರಣತ್ವ ಸ್ವೀಕರಿಸಿದರು. ಅಂತಹವರಲ್ಲಿ ಕಾಶ್ಮೀರದ ಹೊಲೆಯ ಕುಲದ ದೊರೆ ಮಹದೇವರಸ ಮತ್ತು ಆತನ ಪಟ್ಟ ಮಹಿಷಿ ಗಂಗಾದೇವಿ ಪ್ರಮುಖರು. ಇವರು ತಮಗಿದ್ಧ ರಾಜ ವೈಭವವನ್ನು ತೊರೆದು, ಸಾಮಾನ್ಯರಂತೆ ಕಟ್ಟಿಗೆ ಮಾರುವ ಕಾಯಕವನ್ನು ಕೈಗೆತ್ತಿಕೊಂಡು ಬದುಕ ನಡೆಸಿದವರು. ಈ ಸಂದರ್ಭದಲ್ಲಿ ಅವರು ತಮ್ಮ ಮೂಲ ಹೆಸರನ್ನು ಬದಲಾಯಿಸಿ, ಮಹದೇವರಸ ಮೋಳಿಗೆ ಮಾರಯ್ಯನಾದರೆ, ರಾಣಿ ಗಂಗಾದೇವಿ ಮೋಳಿಗೆ ಮಹಾದೇವಿಯಾಗುತ್ತಾಳೆ. ಈಕೆಯ ವಚನಗಳ ಅಂಕಿತ- "ನಿ:ಕಳಂಕ ಮಲ್ಲಿಕಾರ್ಜುನಯ್ಯಾ".

ಊರ್ವಶಿ ಕರ್ಪೂರವ ತಿಂದು ಎಲ್ಲರಿಗೂ
ಮುತ್ತು ಕೊಟ್ಟರೆ ಮೆಚ್ಚುವರಲ್ಲದೆ
ಹಂದಿ ಕರ್ಪೂರವ ತಿಂದು ಎಲ್ಲರಿಗೂ
ಮುತ್ತು ಕೊಟ್ಟರೆ ಮೆಚ್ಚುವರೇ!
ಹುಡು ಹುಡು ಎಂದಟ್ಟುವರಲ್ಲದೆ
ಮಾಡಿದ ಭಕ್ತಿಗೆ ಕೈಲಾಸಕ್ಕೆ ಹೋಹೆನೆಂಬುದು
ಕೈಕೂಲಿ ಇಂತಿ ಉಭಯದಲಿ ಲಕ್ಷಿತವಾದವರಿಗೆ
ಮರ್ತ್ಸ ಕೈಲಾಸವೆಂಬುದು ತನ್ನರಿವು
ನಿಶ್ವಯವಾದಲ್ಲಿ ಅದೇ ಲಕ್ಷ್ಯ ಎನ್ನಯ್ಯ
ಪ್ರಿಯ ಇಮ್ಮಡಿ ನಿ:ಕಳಂಕ ಮಲ್ಲಿಕಾರ್ಜುನಯ್ಯಾ

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ಸಿಂಕ್ಲೇರ್ ಲೆವಿಸ್

**ಹ್ಯಾರಿ ಸಿಂಕ್ಲೇರ್ ಲೆವಿಸ್**(ಫೆಬ್ರವರಿ 7, 1885 – ಜನವರಿ 10, 1951)ಅಮೆರಿಕದ ಕಾದಂಬರಿಕಾರ,ಸಣ್ಣಕಥೆಗಾರ ಮತ್ತು ನಾಟಕಕಾರ. ಇವರು ೧೯೩೦ರ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದವರು. ಸಾಹಿತ್ಯದಲ್ಲಿ ನೋಬೆಲ್ ಪ್ರಶಸ್ತಿ ಪಡೆದ ಪ್ರಥಮ ಅಮೆರಿಕನ್ ಕೂಡಾ ಹೌದು.
ಇವರ ಕೃತಿಗಳು ಎರಡು ಮಹಾಯುದ್ಧಗಳ ನಡುವಿನ ಅವಧಿಯ ಅಮೆರಿಕದ ಜನರ ಬಂಡವಾಳಶಾಹಿತ್ವ ಮತ್ತು ಭೌತಿಕವಾದದ ವಿಮರ್ಶಾತ್ಮಕ ಒಳನೋಟಗಳನ್ನೊಳಗೊಂಡಿವೆ. ದುಡಿಯುವ ಮಹಿಳೆಯರ ಶಕ್ತಿಶಾಲಿ ಚಿತ್ರಣವನ್ನು ಇವರ ಬರಹಗಳಲ್ಲಿ ಕಾಣಬಹುದಾಗಿದೆ. 

ಅಮೆರಿಕದ ಅಂಚೆ ಇಲಾಖೆ ಇವರ ಗೌರವಾರ್ಥ ಅಂಚೆಚೀಟಿಗಳನ್ನು ಬಿಡುಗಡೆ ಮಾಡಿ ಗೌರವಿಸಿದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Works by Sinclair Lewis at Project Gutenberg Australia
* 
* 
* Sinclair Lewis Society 
* Autobiography for the Nobel Foundation 
* NBC Biographies in Sound #43 They Knew Sinclair Lewis
* "Sinclair Lewis: The Man From Main Street"   WBGU-PBS documentary

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕಾದಂಬರಿಕಾರರು
ವರ್ಗ:ನಾಟಕಕಾರರು
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನ
ಎರಿಕ್ ಎಕ್ಸೆಲ್ ಕಾರ್ಲ್ಫೆಲ್ಟ್

**ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್**(೨೦ ಜುಲೈ ೧೮೬೪ – ೮ ಎಪ್ರಿಲ್ ೧೯೩೧)ಸ್ವೀಡನ್ ದೇಶದ ಕವಿ.ಇವರಿಗೆ ಮರಣೋತ್ತರವಾಗಿ ೧೯೩೧ರಲ್ಲಿ

 ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಅವರಿಗೆ ಈ ಪ್ರಶಸ್ತಿಯು ೧೯೧೯ರಲ್ಲೇ ಕೊಡಮಾಡಲ್ಪಟ್ಟಿದ್ದರೂ ಅವರು ಇದನ್ನು ನಿರಾಕರಿಸಿದ್ದರು ಎಂಬ ವದಂತಿಯಿದೆ. ಇವರು ಕಾರ್ಲ್ಬೊನ ರೈತರ ಕುಟುಂಬದಲ್ಲಿ ಜನಿಸಿದರು. ಇವರ ಹೆಸರು ಎರಿಕ್ ಎಕ್ಸೆಲ್ ಎರಿಕ್‍ಸನ್ ಆಗಿತ್ತು ೧೮೮೯ನಲ್ಲಿ ಇವರು ಹೆಸರನ್ನು 'ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್' ಎಂದು ಬದಲಾಯಿಸಿಕೊಂಡರು.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*Biography at the Nobel e-Museum 
*Short biography at nobel-winners.com
*Karlfeldt's collected works and a facsimile of a 1956 edition, both at Project Runeberg

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ಕಳಿಂಗ ಯುದ್ಧ

ಕಳಿಂಗ ಯುದ್ಧವು ಕ್ರಿ.ಪೂ.261 ರಲ್ಲಿ ಮೌರ್ಯ ಸಾಮ್ರಾಜ್ಯದ ಸಾಮ್ರಾಟ್ ಅಶೋಕನಿಗೂ ಕಳಿಂಗ ದೇಶದ ರಾಜ ಶುದ್ಧಧರ್ಮನಿಗು ನಡೆದ ಯುದ್ಧ. ಇದು ಸಾಮ್ರಾಟ್ ಅಶೋಕನ ಕಿರೀಟಧಾರಣೆಯ ತರುವಾಯದ ಎಂಟನೇ ವರ್ಷದಲ್ಲಿ ನಡೆದ ಗಮನಾರ್ಹವಾದ ಘಟನೆ. ಅಶೋಕನ ಏಕೈಕ ಪ್ರಮುಖ ಯುದ್ಧವಾದ ಈ ಯುದ್ದ, ಅಪಾರ ಸಾವು ನೋವುಗಳಿಗೆ ಕಾರಣವಾಗಿ ಇತಿಹಾಸದಲ್ಲಿಯೇ ಅತ್ಯಂತ ಘೋರವಾದ ಯುದ್ಧಗಳಲ್ಲಿ ಒಂದಾಗಿದೆ. ಅಶೋಕನು ರ್ಕಿ.ಪೂ.೨೬೧ರಲ್ಲಿ ಕಳಿಂಗ ರಾಜ್ಯದ ಮೇಲೆ ದಂಡೆತ್ತಿ ಹೋದನು. ಅಶೋಕನ ೧೩ನೇ ಶಿಲಾಶಾಸನದ ಆಧಾರದ ಮೇಲೆ ಕಳಿಂಗ ರಾಜ್ಯ ಸ್ವತಂತ್ರ್ಯವಾಗಿತ್ತು, ಮೌರ್ಯ ಸಾಮ್ರಾಜ್ಯಕ್ಕೆ ಸೇರಿರಲಿಲ್ಲಾ ಎಂಬುದಾಗಿ ತಿಳಿದು ಬರುತ್ತದೆ. ಕಳಿಂಗದ ಯೋಧರು ತಮ್ಮ ಸ್ವಾತಂತ್ರ್ಯವನ್ನು ಮೌರ್ಯರ ಆಕ್ರಮಣದಿಂದ ಕಾಪಾಡಿಕೊಳ್ಳಲು ವೀರಾವೇಶದಿಂದ ಹೋರಾಡಿದರೂ, ಅಂತಿಮವಾಗಿ ಸಂಖ್ಯೇಯಲ್ಲಿ ಮೀರಿದ್ದ ಅಶೋಕನ ಸೈನ್ಯವೇ ಯುದ್ಧವನ್ನು ಗೆದ್ದಿತು. ಈ ಯುದ್ಧದ ಅಪಾರ ರಕ್ತಪಾತವು ಅಶೋಕನ ಮನಃಪರಿವರ್ತನೆಗೆ ಕಾರಣವಾಗಿ ಅವನನ್ನು ಬೌದ್ಧಧರ್ಮವನ್ನು ಸ್ವೀಕರಿಸುವಂತೆ ಮಾಡಿ ಮುಂದೆ ಅಹಿಂಸೆಯ ಹಾದಿಯಲ್ಲಿ ಸಾಗುವಂತೆ ಮಾಡಿತು.

## ಹಿನ್ನಲೆ 
ಕಳಿಂಗದ ಆಕ್ರಮಣ ರಾಜಕೀಯ ಮತ್ತು ಆರ್ಥಿಕ ಎರಡೂ ಕಾರಣಗಳಿವೆ.ಕಳಿಂಗ ರಾಜ್ಯವು ಪ್ರಸಿದ್ಧ ಮತ್ತು ಶ್ರೀಮಂತ ಪ್ರದೇಶವಾಗಿತ್ತು. ಅದು ಕಲೆಗಳಲ್ಲಿ ನುರಿತ ಜನತೆಯನ್ನು ಒಳಗೊಂಡಿತ್ತು ಎಂದು ಹೇಳಲಾಗುತ್ತದೆ. ಕಳಿಂಗದ ಜನರು ಕಡಲಿನಾಚೆಯ ದೇಶಗಳೊಂದಿಗೆ ವ್ಯಾಪಾರ ಮಾಡಿದವರಲ್ಲಿ ಭಾರತದಲ್ಲಿಯೇ ಮೊದಲನೆಯವರು. ಅಲ್ಲಿನ ಜನತೆ  ಮುಕ್ತವಾದ ಸಂಸ್ಕೃತಿ ಮತ್ತು ಸಮಾನ ನಾಗರಿಕ ಸಂಹಿತೆ ಪಾಲಿಸುತ್ತಿದ್ದರು. 
ಅಶೋಕನ ತಂದೆ ಬಿಂದುಸಾರನ ಕಾಲದಿಂದಲೂ ಮಗಧ ಮೂಲದ ಮೌರ್ಯ ಸಾಮ್ರಾಜ್ಯವು ಪ್ರಾಂತೀಯ ವಿಸ್ತರಣೆ ನೀತಿ ಅನುಸರಿಸುತ್ತಿತ್ತು. ನಂದರ ಕಾಲದಲ್ಲಿ ಮಗಧದ ಅಧೀನದಲ್ಲಿದ್ದ ಕಳಿಂಗ ಪ್ರದೇಶವು ಮೌರ್ಯರ ಆಳ್ವಿಕೆಯ ಆರಂಭದಲ್ಲಿ ಸ್ವಾತಂತ್ರ್ಯವನ್ನು ಪಡೆಯಿತು. ಮಗಧದ ಸಾಮ್ರಾಟರಿಗೆ ಇದು ಒಂದು ದೊಡ್ಡ ಹಿನ್ನಡೆ ಎಂದು ಪರಿಗಣಿಸಲಾಗಿತ್ತು. ಇದು  ಮೌರ್ಯರು ತಮ್ಮ ರಾಜಕೀಯ ಪ್ರತಿಷ್ಠೆಗೆ ಧಕ್ಕೆಯೆಂದು ಪರಿಗಣಿಸಿದರು. ಅವರಿಗೆ  ಕಳಿಂಗದ  ಪರಾಧೀನ ಪೂರ್ಣಗೊಳಿಸುವುದು  ಕಡ್ಡಾಯವಾಗಿ ತೋರಿತು. ಹೀಗಾಗಿ ಅಶೋಕನು ತನ್ನ ಸಿಂಹಾಸನ ಭದ್ರ ಪಡಿಸಿದ ನಂತರ ಕಳಿಂಗ ರಾಜ್ಯದ ಮೇಲೆ ದಂಡೆತ್ತಿ ಹೋದನು.  ಈ ಸಮರದಲ್ಲಿ ಸುಮಾರು ೧,೫೦,೦೦೦ ಕಳಿಂಗದ ಯೋಧರು ಹಾಗೂ ೧,೦೦,೦೦೦ ಅಶೋಕನ ಯೋಧರು ಸಾವನ್ನಪ್ಪಿದರು. ಇದರ ಪರಿಣಾಮವಾಗಿ ಯುದ್ಧ ಭೂಮಿಯ ಸಮೀಪದಲ್ಲಿ ಹರಿಯುವ ದಯಾ ನದಿಯ ಬಣ್ಣ ಸಾವಿಗೀಡದವರ ರಕ್ತದಿಂದ ಕೆಂಪಾಗಿ ಮಾರ್ಪಟ್ಟಿತು ಎಂದು ಹೇಳಲಾಗುತ್ತದೆ.

## ಪರಿಣಾಮ 
ಯುದ್ಧದ ನಂತರ ಸಂಪೂರ್ಣ ಕಳಿಂಗವನ್ನು ಸಂಪೂರ್ಣ ಲೂಟಿ ಮತ್ತು ನಾಶ ಮಾಡಲಾಯಿತು. ಯುದ್ಧವು ಸುಮಾರು ೧ ಲಕ್ಷ ಜನರ ಸಾವು ಮತ್ತು ಒಂದೂವರೆ ಲಕ್ಷ ಜನರ ಗಡಿಪಾರಾಗಲು ಕಾರಣವಾಯಿತು. ಈ ಕ್ರೌರ್ಯದಿಂದ ನೊಂದ ಅಶೋಕನು ಯುದ್ಧದ ಬಗೆಗಿನ ತನ್ನ ನಿಲುವನ್ನು ಬದಲಾಯಿಸಿ ಮುಂದೆಂದೂ ಸಾಮ್ರಾಜ್ಯ ವಿಸ್ತರಣೆಗಾಗಿ ಯುದ್ಧವನ್ನು ಮಾಡದಿರಲು ಪಣ ತೊಟ್ಟನು. ನಂತರ ಬೌದ್ಧಧರ್ಮ ಸ್ವೀಕರಿಸಿ ತನ್ನ ಅಧಿಕಾರವನ್ನೆಲ್ಲ ಈ ಹೊಸಧರ್ಮದ ಪ್ರಚಾರಕ್ಕಾಗಿ ಬಳಸಿದನು.

ಕಳಿಂಗ ಯುದ್ಧದ ಬಗೆಗಿನ ಅಶೋಕನ ಪ್ರತಿಕ್ರಿಯೆಯನ್ನು ಅವನ ಹದಿಮೂರನೆ ಶಾಸನದಲ್ಲಿ ದಾಖಲಿಸಲಾಗಿದೆ. ಕಳಿಂಗವನ್ನು ವಶಪಡಿಸಿದ ನಂತರ ಅಶೋಕನು ಸೇನಾ ವಿಸ್ತರಣೆಯನ್ನು ನಿಲ್ಲಿಸಿ, ಮುಂದಿನ ೪೦ ವರ್ಷಗಳಿಗೂ ಹೆಚ್ಚು ಕಾಲ ಶಾಂತಿ, ಸೌಹಾರ್ದತೆ ಮತ್ತು ಸಮೃದ್ಧಿಯಿಂದ ತನ್ನ ಸಾಮ್ರಾಜ್ಯವನ್ನು ಆಳಿದನು.

ಶಿಲಾ ಶಾಸನ ೧೩ "ದೇವರುಗಳಿಗೆ ಪ್ರಿಯನಾದ, ರಾಜ ಪ್ರಿದರ್ಶಿ, ಕಳಿಂಗ ದೇಶವನ್ನು ಕಿರೀಟಧಾರಣೆಯ ತರುವಾಯದ ಎಂಟನೇ ವರ್ಷದಲ್ಲಿ ವಶಪಡಿಸಿದನು. ಸುಮಾರು ಒಂದೂವರೆ ಲಕ್ಷ ಜನರ ಗಡಿಪಾರಾದರು, ೧ ಲಕ್ಷಕ್ಕು ಹೆಚ್ಚು ಜನರು ಸಾವನ್ನಪಿದರು(ನಾನಾ ಕಾರಣಗಳಿಂದ). ಕಳಿಂಗರನ್ನು ವಶಪಡಿಸಿಕೊಂಡ ನಂತರ ದೇವರುಗಳಿಗೆ ಪ್ರಿಯನಾದವನು, ತನ್ನಲ್ಲಿ ಧರ್ಮದೆಡೆಗೆ, ಧರ್ಮದ ಪ್ರೇಮದೆಡೆಗೆ ಮತ್ತು ಧರ್ಮದಲ್ಲಿ ಪಾಠದೆಡೆಗೆ ಬಲವಾದ ಓರೆಯನ್ನು ಕಂಡನು. ಈಗ ದೇವರುಗಳಿಗೆ ಪ್ರಿಯನಾದವನು ಕಳಿಂಗವನ್ನು ವಶಪಡಿಸಿಕೊಂಡಿದ್ದಕ್ಕೆ ತೀವ್ರ ಪಶ್ಚಾತ್ತಾಪ ಪಡುತ್ತಿದ್ದಾನೆ"

## ಉಲ್ಲೇಖಗಳು 
ವರ್ಗ:ಇತಿಹಾಸ
ವರ್ಗ:ಯುದ್ಧಗಳು
ಅತ್ತಾವರ ಬಾಲಕೃಷ್ಣ ಶೆಟ್ಟಿ

**ಅತ್ತಾವರ ಬಾಲಕೃಷ್ಣ ಶೆಟ್ಟಿ**(1883–1960)ಎ.ಬಿ.ಶೆಟ್ಟಿಯೆಂದೇ ಹೆಚ್ಚು ಪರಿಚಿತರಾಗಿದ್ದ ಅತ್ತಾವರ ಬಾಲಕೃಷ್ಣ ಶೆಟ್ಟಿಯವರು ಮಂಗಳೂರಿನ್ಗ ರಾಜಕಾರಣಿ,ದಾನಿ,ಉದ್ಯಮಿ ಮತ್ತು ವಿಜಯಾ ಬ್ಯಾಂಕಿನಸ್ಥಾಪಕ. 

## ಬಾಲ್ಯ
ತುಳುನಾಡಿನ ಪ್ರಖ್ಯಾತ ಬಂಟ ಮನೆತನವಾದ ಅಮ್ಮುಂಜೆ ಗುತ್ತು ಅಚ್ಚಣ್ಣ ಶೆಟ್ಟರ ಹಿರಿಯ ಮಗನಾಗಿ ಜನಿಸಿದ ಇವರು ಬೆಳೆದಿದ್ದು ತಮ್ಮ ಅಜ್ಜ "ತುಳುವಾಲ ಅಮ್ಮುಂಜೆ ಗುತ್ತು ಶಿನಪ್ಪ ಹೆಗ್ದೆಯವರ " ನೆರಳಲ್ಲಿ. ತುಳುವಾಲ ಅಮ್ಮುಂಜೆ ಗುತ್ತು ಶಿನಪ್ಪ ಹೆಗ್ದೆಯವರು ತುಳುನಾಡಿನ ಭಾಷ್ಯ ಬರೆದ ಪ್ರಮುಖರಲ್ಲಿ ಒಬ್ಬರು. ಅಪ್ರತಿಮ ಸಾಹಿತಿ, ಸ್ವಾತಂತ್ರ್ಯ ಹೊರಾಟಗಾರ, ತುಳು ಚಳುವಳಿಯ ಸಕ್ರಿಯವಾಗಿ ಭಾಗವಹಿಸಿದವರು. ಇಂತಹ ಅಜ್ಜನ ನೆರಳಲ್ಲಿ ಬೆಳೆದ ಎಳೆಯ ವಯ್ಯಸ್ಸಿನ ಮೊಮ್ಮಗನ ಮನದ ಮೇಲೆ ಅಜ್ಜನ ಪ್ರಭಾವ ಆದರ್ಶ ಸಾಂಸ್ಕ್ರತಿಕ ಸಾಹಿತ್ಯಿಕ ಸಾಮಾಜಿಕ ಸೇವೆಗಳ ಪ್ರಭಾವ ಅವರನ್ನು ಅದೇ ದಾರಿಯಲ್ಲಿ ಮುಂದುವರಿಯುವಂತೆ ಪ್ರೇರೇಪಣೆಯಯಿತು. ಪೊಳಲಿಯ ಬಳಿಯ ಗುರುಪುರ ಶಾಲೆಯಲ್ಲಿ ಎಂಟನೆ ತರಗತಿಯವರೆಗೆ ಒದಿದ ಅವರಿಗೆ ಮಂದಾರ ಕೇಶವ ಭಟ್ಟರು ಕೆಲ ಸಮಯದವರೆಗೆ ಗುರುಗಳಾಗಿದ್ದರು. ಅಲ್ಲಿಂದ ಮುಂದೆ ಉಜಿರೆಯ ಧರ್ಮಸ್ಹಳ ಕರ್ನಾಟಕ ವಿದ್ಯಾಲಯದಲ್ಲಿ ಮಾಧ್ಯಮಿಕ ಶಿಕ್ಷಣ ಪಡೆದರು. ಅಲ್ಲಿ ಸಿಕ್ಕಿದ ಪ್ರೊತ್ಸಾಹ, ಗುರು ಆರ್ ಎನ್ ಭಿಡೆಯವರ ಮಾರ್ಗದರ್ಶನ  ಬೆಳೆಯುತಿರುವ ಬಾಲಕೃಷ್ಣನ ಬೆಳವಣಿಗೆಗೆ ಉತ್ಸಾಹವನ್ನು ತುಂಬಿಸಿತು.

ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು

## ಉಲ್ಲೇಖಗಳು
ವರ್ಗ:ಉದ್ಯಮಿಗಳು
ವರ್ಗ:ದಕ್ಷಿಣ ಕನ್ನಡದ ಜನಗಳು
ವರ್ಗ:ಅರ್ಥಶಾಸ್ತ್ರಜ್ಞರು
ರಂಗಿತರಂಗ (ಚಲನಚಿತ್ರ)

**ರಂಗಿತರಂಗ** ಅನೂಪ್ ಭಂಡಾರಿ ನಿರ್ದೇಶನದ ೨೦೧೫ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರ.

## ಕಥಾಹಂದರ
ಆಕರ್ಷಕ ವ್ಯಕ್ತಿತ್ವದ ಹಸನ್ಮುಖಿ ನಾಯಕ ಗೌತಮ್ ಸುವರ್ಣ, ಕಾದಂಬರಿಕಾರ. ಆತನಿಗೊಂದು ನಿಗೂಢ ಹಿನ್ನೆಲೆ ಇರುತ್ತದೆ.  ಆತನ ಹೊಸ ಕಾದಂಬರಿ 'ರಂಗಿತರಂಗ'. ಈ ಪದ ಅವನ ನಿಗೂಢ ಹಿನ್ನೆಲೆಗಿರುವ ಕೀಲಿ ಕೈಯೂ ಹೌದು.  ಅವನು ಊಟಿಯಲ್ಲಿ ಜನರಿಂದ ದೂರ ವಾಸಿಸುತ್ತಿರುವನು. ಮೃದು ಸ್ವಭಾವದ ಇಂದು, ಭೀತಿಯಲ್ಲಿ ದಿನ ಕಳೆಯುತ್ತಿರುವ ಓರ್ವ ಪೈಂಟರ್. ಕುಂಚ ಕೈಯಲ್ಲಿದ್ದರೆ ಪ್ರಪಂಚವನ್ನೇ ಮರೆತು ಬಿಡುತ್ತಾಳೆ.ಸಂಧ್ಯಾ ಓರ್ವ ಉತ್ಸಾಹೀ ಪತ್ರಕರ್ತೆ. "ಅನಷ್ಕು" ಎಂಬ ಕಾವ್ಯನಾಮದಲ್ಲಿ ಕಾದಂಬರಿಗಳನ್ನು ಬರೆಯತ್ತಿರುವ ಅನಾಮಧೆಯ ವ್ಯಕ್ತಿಯ ಬೆನ್ನು ಹತ್ತಿ ಊರಿಂದೂರು ಅಲೆಯುತ್ತಿರುತ್ತಾಳೆ. ಅನಿವಾರ್ಯ ಕಾರಣಗಳಿಂದ ಗೌತಮ್ ಕಮರೊಟ್ಟು ಗ್ರಾಮದಲ್ಲಿರುವ ಇಂದುವಿನ ಪೂರ್ವಜರ ಮನೆಗೆ ಹೋಗಬೇಕಾಗಿ ಬರುವುದು. ಗೌತಮ್ ನ ಆಗಮನ ಕಾಳಿಂಗ ಮತ್ತು ಶಂಕರ ಮೇಸ್ಟ್ರಿಗೆ ಹಿತವೆನಿಸಿದರೂ ಕೆಲವು ಪ್ರಭಾವೀ ವ್ಯಕ್ತಿಗಳಿಗೆ ನುಂಗಲಾರದ ತುತ್ತಾಗಿ ಪರಿಣಮಿಸುವುದು. ಒಮ್ಮಿಂದೊಮ್ಮೆಗೆ ಇವರಿಗೆ ಹಲವಾರು ವಿಚಿತ್ರ ಘಟನೆಗಳು ಎದುರಾಗುವವು. ತಲ್ಲಣಗೊಂಡ ಗೌತಮ್  ಈ ಅನಿರೀಕ್ಷಿತ ಘಟನೆಗಳಿಗೆ ಕಾರಣ ಹುಡುಕಲು ಹೊರಟಾಗ ಸಮಸ್ಯೆಯ ಸರಮಾಲೆಯನ್ನೇ ಎದುರಿಸ ಬೇಕಾಗುವುದು. ಅದೇ ಹೊತ್ತಿಗೆ ಅನಷ್ಕುವಿನ ಹುಡುಕಾಟದಲ್ಲಿ ಸಂಧ್ಯಾ ಕಮರೊಟ್ಟು ತಲುಪುವಳು. ಆಗ ಅಲ್ಲೊಂದು ಭಯಾನಕ ಅನಾಹುತ ಸಂಭವಿಸುವುದು!!!

## ಪಾತ್ರಗಳು
## ಉಲ್ಲೇಖಗಳು
## ಹೊರಕೊಂಡಿಗಳು
Official website 
Wiki in english

ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಲುಯಿಗಿ ಪಿರಾಂಡೆಲ್ಲೋ

**ಲುಯಿಗಿ ಪಿರಾಂಡೆಲ್ಲೋ** (28 ಜೂನ್ 1867 – 10 ಡಿಸೆಂಬರ್ 1936) ಇಟಲಿಯ ನಾಟಕಕಾರ,ಸಣ್ಣ ಕಥೆಗಾರ,ಕಾದಂಬರಿಕಾರ ಮತ್ತು ಕವಿ.ಇವರಿಗೆ ೧೯೩೪ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. ಇವರಿಗೆ "ನಾಟಕ ಮತ್ತು ರಂಗಭೂಮಿಗಳ ಅದ್ಬುತ ಹಾಗೂ ದೈರ್ಯಶಾಲಿ ಪುನರುಜ್ಜೀವನಕ್ಕಾಗಿ" ನೋಬೆಲ್ ಪ್ರಶಸ್ತಿ ಘೋಷಣೆಯಾಗಿದೆ.

ಪಿರಾಂಡೆಲ್ಲೋರವರ ಕೃತಿಗಳಲ್ಲಿ ಕಾದಂಬರಿಗಳು,ನೂರಾರು ಸಣ್ಣಕಥೆಗಳು,ಸುಮಾರು ೪೦ ನಾಟಕಗಳು ಸೇರಿವೆ.ಕೆಲವು ಕೃತಿಗಳು ಸಿಸಿಲಿಯನ್ ಭಾಷೆಯಲ್ಲಿವೆ.ಪಿರಾಂಡೆಲ್ಲೋರ ದುರಂತ ಪ್ರಹಸನಗಳಲ್ಲಿ ಕೆಲವು "ಅಸಂಗತ ರಂಗಭೂಮಿ"ಯ (Theatre of the Absurd) ಅಗ್ರಗಾಮಿಗಳಾಗಿವೆ. 
## ಬಾಹ್ಯ ಸಂಪರ್ಕಗಳು
* 
* 
* 
* 
* ಚಿಲುಮೆ - ಒಂಬತ್ತು ಕಥೆಗಳ ಕನ್ನಡ ಅನುವಾದ
* The complete works of Pirandello in Italian and English section
* Presentation for Nobel Prize
* his bold and ingenious revival of dramatic and scenic art 
* ''Listen to some Pirandello's work in Italian'' on audio MP3 – free download
* Pirandello's Girgenti. Places in Agrigento associated with his literary works 
* Panoramic virtual tour of Piazza Luigi Pirandello in Agrigento 
* The Light from the House Opposite (The Panton Audio Library) 
* *Suo Marito,* English translation, *Her Husband* , by Martha King and Mary Ann Frese Witt.

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವರ್ಗ:ನಾಟಕಕಾರರು
ವರ್ಗ:ಇಟಲಿ
ರೋಜರ್ ಮಾರ್ಟಿನ್ ಡು ಗಾರ್ಡ್

**ರೋಜರ್ ಮಾರ್ಟಿನ್ ಡು ಗಾರ್ಡ್** (23 ಮಾರ್ಚ್ 1881 – 22 ಆಗಸ್ಟ್ 1958) ಫ್ರಾನ್ಸ್ದೇಶದ ಲೇಖಕ ಮತ್ತು ಕಾದಂಬರಿಕಾರ.ಇವರಿಗೆ ೧೯೩೭ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.

ಇವರ ಬರವಣಿಗೆ ಹೆಚ್ಚಾಗಿ ೧೯ನೆಯ ಶತಮಾನದ ವಾಸ್ತವವಾದಿ ಮತ್ತು ನಿಸರ್ಗವಾದಿ ಸಂಪ್ರದಾಯಕ್ಕೆ ಸೇರಿದೆ.ಇವರ ನೋಬೆಲ್ ಪ್ರಶಸ್ತಿ ವಿಜೇತ ಕೃತಿ *ಲೆಸ್ ತಿಬಾಲ್ಟ್*  ಮೊದಲನೆಯ ಮಹಾಯುದ್ಧದ ಮೊದಲಿನ ಪ್ರಪಂಚದ ಚಿರಸ್ಥಾಯಿಯಾದ ಚಿತ್ರಣವನ್ನು ನೀಡುತ್ತದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Roger Martin du Gard, 1937 Nobel Laureate for Literature
* About Roger Martin du Gard

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕಾದಂಬರಿಕಾರರು
ಅನುಕಲಿತ ಮಂಡಲ

ಒಂದು ಸಂಯೋಜಕ ಸರ್ಕ್ಯೂಟ್ ಅಥವಾ ಏಕಶಿಲೆಯ ಅಂತರ್ಗತ ವಿದ್ಯುನ್ಮಂಡಲವು ಅರೆವಾಹಕ ವಸ್ತುಗಳನ್ನು ಒಂದು ಸಣ್ಣ ಪ್ಲೇಟ್ನ ಸಿಲಿಕಾನ್ ವಿದ್ಯುನ್ಮಾನಗಳ ಗುಂಪಾಗಿದೆ. ಈ ವಿಭಿನ್ನ ಸರ್ಕ್ಯೂಟನ್ನು ಹಲವು ಸಣ್ಣ ಸ್ವತಂತ್ರ ಎಲೆಕ್ಟ್ರಾನಿಕ್ ಭಾಗಗಳಿಂದ ತಯಾರಿಸಬಹುದು. ಐ.ಸಿ ಯಲ್ಲಿ ಶತಕೋಟಿ ಟ್ರಾನ್ಸಿಸ್ಟರ್ ಮತ್ತು ಎಲೆಕ್ಟ್ರಾನಿಕ್ ಭಾಗಗಳು ನಮ್ಮ ಬೆರಳ ಉಗುರಿನ ಗಾತ್ರದಷ್ಟು ಸಣ್ಣದಾಗಿ ತಯಾರಿಸಲಾಗುತ್ತದೆ. ಒಂದು ಸರ್ಕ್ಯೂಟ್ನ ಪ್ರತಿ ನಡೆಯುವ ಲೈನ್ ನ ಅಗಲ ತಂತ್ರಜ್ಞಾನ ಮುಂದುವರಿದಂತೆ ಚಿಕ್ಕದಾಗುತ್ತಾ ಬರುತ್ತದೆ. 2008ರಲ್ಲಿ ಇದರ ಗಾತ್ರ 100 ನ್ಯಾನೋ ಮೀಟರ್ ಗೆ ಇಳಿಸಲಾಯಿತು. ಇಂದು ಇದರ ಗಾತ್ರ 10 ನ್ಯಾನೋ ಮೀಟರ್ನಷ್ಟು ಕಡಿಮೆ. 
ಅರೆವಾಹಕ ಸಾಧನಗಳು ನಿರ್ವಾತ ಕೊಳವೆಗಳ ಕಾರ್ಯಗಳನ್ನು ಮಾಡುವ ಸಂಶೋಧನೆ ತೋರಿಸುವಾಗ, ಐ.ಸಿ ಗಳು ಸಾಧ್ಯವಾಯಿತು ಮತ್ತು ಮಧ್ಯ 20ನೇ ಶತಮಾನದಲ್ಲಿ ಅರೆವಾಹಕ ಉಪಕರಣ ತಯಾರಿಕೆಯಲ್ಲಿ ಮುಂದೆ ಬಂದಿತು. ಸಣ್ಣ ಚಿಪ್ನಲ್ಲಿ ಸಣ್ಣ ಟ್ರಾನ್ಸಿಸ್ಟರ್ಗಳು
ಬೃಹತ್ ಸಂಖ್ಯೆಯ ಜನರ ಏಕೀಕರಣ ವಿಭಿನ್ನ
ಎಲೆಕ್ಟ್ರಾನಿಕ್ ಭಾಗಗಳನ್ನು ಬಳಸಿಕೊಂಡು
ಮಂಡಲಗಳ ಕೈಪಿಡಿ ವಿಧಾನಸಭೆಯ ಮೇಲೆ
ಅಗಾಧವಾದ ಸುಧಾರಣೆ ಕಂಡಿತು. ಇಂಟಿಗ್ರೇಟೆಡ್
ಸರ್ಕ್ಯೂಟ್ನ ಸಾಮೂಹಿಕ ಉತ್ಪಾದನೆ
ಸಾಮರ್ಥ್ಯವನ್ನು, ಸರ್ಕ್ಯೂಟ್ ವಿನ್ಯಾಸ
ವಿಶ್ವಾಸಾರ್ಹತೆ ಮತ್ತು ಕಟ್ಟಡ-ಬ್ಲಾಕ್
ವಿಧಾನವನ್ನು ಪ್ರತ್ಯೇಕವಾದ ಟ್ರಾನ್ಸಿಸ್ಟರ್ಗಳು
ಬಳಸಿಕೊಂಡು ವಿನ್ಯಾಸಗಳ ಸ್ಥಳದಲ್ಲಿ
ಪ್ರಮಾಣಕವಾಗಿಸಿದ ಅನುಕಲಿತ ಮಂಡಲಗಳಲ್ಲಿ
ಅತ್ಯಂತ ವೇಗದಲ್ಲಿ ಬಳಸಲ್ಪಟ್ಟಿತು.

ವರ್ಗ:ಎಲೆಕ್ಟ್ರಾನಿಕ್ಸ್
ದೂಧ್ ಸಾಗರ್ ಜಲಪಾತ

**ದೂಧ್ ಸಾಗರ** ( *ಹಾಲಿನ ಸಮುದ್ರ* ) ಮಹಾದಾಯಿ ನದಿಯಿಂದ ಬೀಳುವ ನಾಲ್ಕು ಹಂತದ ಒಂದು ಜಲಪಾತ. ಇದು ಕರ್ನಾಟಕ ಮತ್ತು ಗೋವಾ ರಾಜ್ಯದ ಗಡಿಯಲ್ಲಿ ಬರುತ್ತದೆ. ಇದು ಪಣಜಿಯಿಂದ ರಸ್ತೆ ಮಾರ್ಗವಾಗಿ ೬೦ ಕಿ.ಮೀ. ದೂರದಲ್ಲಿದೆ ಮತ್ತು ಮಡಗಾವ್-ಬೆಳಗಾವಿ ರೈಲುಮಾರ್ಗದಲ್ಲಿ ಮಡಗಾವಿನಿಂದ ೪೬ ಕಿ.ಮೀ. ಪೂರ್ವದಲ್ಲಿ ಮತ್ತು ಬೆಳಗಾವಿಯಿಂದ ೮೦ ಕಿ.ಮೀ. ದಕ್ಷಿಣಕ್ಕಿದೆ. ೩೧೦ ಮೀ (೧೦೧೭ ಅಡಿ) ಎತ್ತರದಿಂದ ಧುಮುಕುವ ದೂಧ್ ಸಾಗರ ಜಲಪಾತ, ಭಾರತದ ಅತ್ಯಂತ ಎತ್ತರದ ಜಲಪಾತಗಳಲ್ಲಿ ಒಂದಾಗಿದೆ.

ಈ ಜಲಪಾತವು ಪಶ್ವಿಮ ಘಟ್ಟದ ಭಗವಾನ ಮಹಾವೀರ ಉದ್ಯಾನ ಮತ್ತು ಮೊಲ್ಲೆಮ್ ರಾಷ್ಟ್ರೀಯ ಉದ್ಯಾನದ ಹತ್ತಿರವಿದೆ. ಈ ಜಲಪಾತವು ಕರ್ನಾಟಕ ಮತ್ತು ಗೋವಾ ರಾಜ್ಯಗಳ ನಡುವಿನ ಗಡಿಯನ್ನು ರೂಪಿಸುತ್ತವೆ. ಈ ಪ್ರದೇಶವು ದಟ್ಟ ಕಾಡಿನಿಂದ ಸುತ್ತುವರಿದಿದೆ.

## ಉಲ್ಲೇಖಗಳು 
ವರ್ಗ:ಜಲಪಾತಗಳು
ಗ್ಯಾಬ್ರಿಯೇಲಾ ಮಿಸ್ಟ್ರಾಲ್

**ಗ್ಯಾಬ್ರಿಯೇಲಾ ಮಿಸ್ಟ್ರಾಲ್** ( 7 ಎಪ್ರಿಲ್ 1889 – 10 ಜನವರಿ 1957)ಕಾವ್ಯನಾಮದ *ಲೂಸಿಲಾ ಗೊಡೊಯ್ ಅಲ್ಕಾಯಗ* ಚಿಲಿಯ ಕವಿಯತ್ರಿ,ರಾಜತಂತ್ರಜ್ಞೆ,ಶಿಕ್ಷಣತಜ್ಞೆ ಮತ್ತು ಸ್ತ್ರೀವಾದಿ.ಲ್ಯಾಟಿನ್ ಅಮೆರಿಕದಿಂದ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದ ಪ್ರಥಮ ಮಹಿಳೆ.ಇವರಿಗೆ ೧೯೪೫ರ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಕೊಡುವ ಸಂದರ್ಭದಲ್ಲಿ ಇವರ ಬಗ್ಗೆ ಪ್ರಶಸ್ತಿ ಘೋಷಣೆಯಲ್ಲಿ ಹೇಳಿದಂತೆ ಇವರ ಕವನಗಳ ಸಾಹಿತ್ಯ "ಸಶಕ್ತ ಭಾವನೆಗಳಿಂದ ಕೂಡಿದ್ದು,ಒಟ್ಟು ಲ್ಯಾಟಿನ್ ಅಮೆರಿಕನ್ ಆದರ್ಶಗಳ,ಅಕಾಂಕ್ಷೆಗಳ ಪ್ರತೀಕವಾಗಿದೆ". ಚಿಲಿ ದೇಶವು ತನ್ನ ದೇಶದ  ನೋಟಿನಲ್ಲಿ ಇವರ ಭಾವಚಿತ್ರವನ್ನು ಮುದ್ರಿಸಿ ಗೌರವಿಸಿದೆ.
## ಬಾಹ್ಯ ಸಂಪರ್ಕಗಳು
*  Gabriela Mistral's heritage 
* Gabriela Mistral on the Internet Movie Database
* Life and Poetry of Gabriela Mistral
* Nobel biography
* Gabriela Mistral Foundation
*  Gabriela Mistral – University of Chile
*  About her Basque origin

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವರ್ಗ:ಲ್ಯಾಟಿನ್ ಅಮೇರಿಕ
ಜೊಹನ್ನಾಸ್ ವಿ. ಜೆನ್ಸೆನ್

**ಜೊಹನ್ನಾಸ್ ವಿ. ಜೆನ್ಸೆನ್**(20 ಜನವರಿ 1873 – 25 ನವೆಂಬರ್  1950)ಡೆನ್ಮಾರ್ಕ್ ದೇಶದ ಲೇಖಕ. ಇವರನ್ನು ೨೦ನೆಯ ಶತಮಾನದ ಶ್ರೇಷ್ಠ ಡಾನಿಶ್ ಲೇಖಕ ಎಂದು ಪರಿಗಣಿಸುತ್ತಾರೆ. ಇವರಿಗೆ ೧೯೪೪ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಇವರ ಸೋದರಿ ಥಿಟ್ ಜೆನ್ಸೆನ್ ಕೂಡಾ ಬರಹಗಾರ್ತಿಯಾಗಿದ್ದು ಪ್ರಾರಂಭದ ಸ್ತ್ರೀವಾದಿಗಳಲ್ಲಿ ಒಬ್ಬರು. 
## ಬಾಲ್ಯ
ಇವರು ಡೆನ್ಮಾರ್ಕ್‍ನ ಒಂದು ಹಳ್ಳಿಯಲ್ಲಿ ಒಬ್ಬ ಪಶುವೈದ್ಯನ ಮಗನಾಗಿ ಜನಿಸಿದರು. 
ಅದೇ ಹಳ್ಳಿಯ ವಾತಾವರಣದಲ್ಲಿ ಇವರ ವಿದ್ಯಾಭ್ಯಾಸ ನಡೆಯಿತು. ವೈದ್ಯಕೀಯ ಉನ್ನತ ವ್ಯಾಸಂಗಕ್ಕಾಗಿ ಇವರು ಕೊಪೆನ್‍ಹೇಗನ್ನ ವಿಶ್ವವಿದ್ಯಾಲಯಕ್ಕೆ ಸೇರಿದರು. ವಿದ್ಯಾಭ್ಯಾಸದ ಖರ್ಚಿಗೆ ಲೇಖಕರಾಗಿ ದುಡಿದರು.ಮೂರು ವರ್ಷ ವೈದ್ಯಕೀಯ ವ್ಯಾಸಂಗದ ಬಳಿಕ ವ್ಯಾಸಂಗವನ್ನು ತೊರೆದು ಪೂರ್ಣಕಾಲಿಕ ಲೇಖಕನಾಗಿ ಸಾಹಿತ್ಯಕ್ಕೆ ತನ್ನ ಜೀವನವನ್ನು ಮುಡಿಪಾಗಿಟ್ಟರು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Autobiography at Nobelprize.org
* 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಬರಹಗಾರ
ಪಾರ್ ಲಾಗೆರ್ಕ್ವಿಸ್ಟ್

**ಪಾರ್ ಫಾಬಿಯಾನ್ ಲಾಗೆರ್‍ಕ್ವಿಸ್ಟ್**(23 ಮೇ 1891 – 11 ಜುಲೈ 1974) ಸ್ವೀಡನ್ ದೇಶದ ಲೇಖಕ. ಇವರಿಗೆ ೧೯೫೧ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. 
ಲಾಗೆರ್‍ಕ್ವಿಸ್ಟ್ ತನ್ನ ೨೦ನೆಯ ವಯಸ್ಸಿನಿಂದ ಎಪ್ಪತ್ತರ ಕೊನೆಯವರೆಗೆ ಕವನ,ಕಾದಂಬರಿ,ನಾಟಕ,ಕಥೆಗಳು ಮತ್ತು ಪ್ರಬಂಧಗಳು ಮುಂತಾದ ಸಾಹಿತ್ಯದ ಹಲವು ಪ್ರಕಾರಗಳಲ್ಲಿ ಗಮನಾರ್ಹ ಅಭಿವ್ಯಕ್ತಿ ಮತ್ತು ಪ್ರಭಾವದಿಂದ ಬರೆದರು.ಧಾರ್ಮಿಕ ವ್ಯಕ್ತಿಯಾಗಿದ್ದ ಇವರು ತನ್ನ ಬರವಣಿಗೆಯಲ್ಲಿ ಧಾರ್ಮಿಕ ಸಂಕೇತಗಳನ್ನು,ವ್ಯಕ್ತಿಗಳನ್ನು ಉಪಯೋಗಿಸುತ್ತಿದ್ದರಾದರೂ ಚರ್ಚಿನ ಪ್ರಭಾವಕ್ಕ ಒಳಗಾಗಿರಲಿಲ್ಲ.ಒಳ್ಳೆಯದು ಮತ್ತು ಕೆಟ್ಟದು ಇವರ ಬರವಣಿಗೆಯ ಮುಖ್ಯ ವಸ್ತುವಾಗಿರುತ್ತಿತ್ತು. 
## ಉಲ್ಲೇಖಗಳು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ಫ್ರಾಂಕೋಯಿಸ್ ಮೌರಿಯಾಕ್

**ಫ್ರಾಂಕೋಯಿಸ್ ಮೌರಿಯಾಕ್**(11 ಒಕ್ಟೋಬರ್ 1885 – 1 ಸೆಪ್ಟೆಂಬರ್ 1970) ಪ್ರಾನ್ಸ್ ದೇಶದ ಬರಹಗಾರ,ಕಾದಂಬರಿಕಾರ,ಕವಿ,ನಾಟಕಕಾರ ಮತ್ತು ೧೯೫೨ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದವರು.ಇವರಿಗೆ ೧೯೫೮ರಲ್ಲಿ ಫ್ರಾನ್ಸ್ ಸರಕಾರ ಕೊಡಮಾಡುವ *ಲೀಜನ್ ಡಿ ಹಾನರ್* ಪ್ರಶಸ್ತಿ  ಕೂಡಾ ದೊರೆತಿದೆ.ನೋಬೆಲ್ ಪ್ರಶಸ್ತಿ ಘೋಷಣೆಯಲ್ಲಿ "ಇವರ ಸಾಹಿತ್ಯದಲ್ಲಿ ಕಂಡು ಬರುವ ಆಳವಾದ ಧಾರ್ಮಿಕ ಒಳನೋಟ ಮತ್ತು  ಮನುಷ್ಯ ಜೀವನದ ಘಟನೆಗಳನ್ನು ವಿವರಿಸುವಾಗ ಕಂಡು ಬರುವ ಕಲಾತ್ಮಕತೆಯನ್ನು" ಗುರುತಿಸಲಾಗಿದೆ. 
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Le site littéraire François Mauriac  
* The François Mauriac Centre at Malagar (Saint-Maixant, Gironde)  
* 
* Université McGill: le roman selon les romanciers   Inventory and analysis of François Mauriac's non-noveltistic writing
*  

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕಾದಂಬರಿಕಾರರು
ಕೆ. ತಿಮ್ಮಯ್ಯ

**ಡಾ. ಕೆ. ತಿಮ್ಮಯ್ಯ** ಭಾರತೀಯ ಕನ್ನಡ ಲೇಖಕ, ವಿಮರ್ಶಕ ಮತ್ತು  ಸಂಶೋಧಕ. ಇವರು ಮೈಸೂರು ವಿಶ್ವವಿದ್ಯಾನಿಲಯದ ಮಹಾರಾಜ ಕಾಲೇಜಿನಲ್ಲಿ ಕನ್ನಡ ವಿಭಾಗದ ಪ್ರಾಧ್ಯಾಪಕರಾಗಿ ಮತ್ತು ಕಾಲೇಜು ಆಡಳಿತಾಧಿಕಾರಿಗಳಾಗಿ ಕೆಲಸ ಮಾಡುತ್ತಿದ್ದಾರೆ.

## ಜನನ, ವಿದ್ಯಾಭ್ಯಾಸ
ತಿಮ್ಮಯ್ಯ ಅವರು ೧೯೬೯ರಲ್ಲಿ ತುಮಕೂರು ಜಿಲ್ಲೆಯ ಶಿರಾ ತಾಲ್ಲೋಕಿನ ಚಿಕ್ಕಬಾಣಗೆರೆಯಲ್ಲಿ ಈರಕಾಳಪ್ಪ ಮತ್ತು ಈರನಾಗಮ್ಮ ಅವರ ಮಗನಾಗಿ ಹುಟ್ಟಿದರು.

ಶಾಲಾಶಿಕ್ಷಣವನ್ನು ಚಿಕ್ಕಬಾಣಗೆರೆ, ಹುಲಿಕುಂಟೆಯಲ್ಲಿ; ಪದವಿ ಶಿಕ್ಷಣವನ್ನು ಶಿರಾದಲ್ಲಿ; ಕನ್ನಡ ಸ್ನಾತಕೋತ್ತರ ಪದವಿಯನ್ನು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಪಡೆದ ಅವರು, ಪಿಎಚ್. ಡಿ. ಪದವಿಯನ್ನು ಮೈಸೂರು ವಿಶ್ವವಿದ್ಯಾನಿಲಯದಿಂದ ಪಡೆದಿದ್ದಾರೆ.

## ಕೃತಿಗಳು
### ಸಂಶೋಧನೆ
# ಜೀವಸಂಕುಲ ಜಾನಪದ
# ನೊಸರಿ
# ಚಿಕ್ಕಬಾಣಗೆರೆ ಕರಿಯಮ್ಮ
# ಕಾಡು ಕುಸುಮ

### ವಿಮರ್ಶೆ
# ಬೆಳಸು
# ಕೊನರು
# ಹೃದಯ ಸ್ಪಂದನ ‌

### ಕಥಾಸಂಕಲನ
# ಉಗಾದಿ
# ಸಾಲು ಹುಣಸೆ

### ಜಾನಪದ
# ಉಲಾಯ
# ಕವಣೆ

### ಪಶುಪಾಲನ ಸಂಸ್ಕೃತಿ ಅಧ್ಯಯನ
* ನೊಸರಿ

### ಇತರರೊಡನೆ ತಂದಿರುವ ಕವನ ಸಂಕಲನ
* ಬಣ್ಣದ ಗೆರೆ                     ಸಂಪಾದಕೀಯ:
# ಬಯಲು ಆಲಯ
# ಹರಿಗೋಲು
# ಗ್ರಾಮೀಣಾಭಿವೃದ್ದಿಯ ಸವಾಲುಗಳು
# ಹೂವಿನಿಂದ ನಾರು
# ಕೃಷ್ಣಾರ್ಜುನ

## ಗೌರವ ಪುರಸ್ಕಾರ
* ನೊಸರಿ ಮತ್ತು ಚಿಕ್ಕಬಾಣಗೆರೆ ಕರಿಯಮ್ಮ ಕೃತಿಗಳಿಗೆ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಪ್ರೋತ್ಸಾಹ ಧನ
*ಸಾಹಿತ್ಯ ಕೇಸರಿ ಪ್ರಶಸ್ತಿ

## ಉಲ್ಲೇಖಗಳು 
ವರ್ಗ:ಕನ್ನಡ ಲೇಖಕರು
ವರ್ಗ:ಕನ್ನಡ ಸಾಹಿತ್ಯ
ಗಂಗಾಂಬಿಕೆ

## **ಗಂಗಾಂಬಿಕೆ**
ಬಸವೇಶ್ವರರ ಹಿರಿಯ ಪತ್ನಿ. ಮಂತ್ರಿ ಬಲದೇವ ಎಂಬುವರ ಮಗಳು. ಗುರು ಘನಲಿಂಗ ರುದ್ರಮುನಿಗಳ ಶಿಷ್ಯೆ. ಬಸವಣ್ಣನವರ ಎಲ್ಲಾ ಕಾರ್ಯಗಳಲ್ಲೂ ಚೈತನ್ಯದಾಯಕ ಸ್ಪೂರ್ತಿಯ ಸೆಲೆಯಾದವಳು. ಈಕೆ ಪತಿಯ ಇಚ್ಛಾನುಸಾರಿಣಿ, ದಾಸೋಹ ನಿರತೆ, ಲಿಂಗನಿಷ್ಠೆಯುಳ್ಳ ಆಧ್ಯಾತ್ಮ ಸಾಧಕಿ. ಇವಳ ವಚನಗಳಲ್ಲಿ ಅಂತರಂಗದ ಅಭಿವ್ಯಕ್ತಿ, ವೈಯಕ್ತಿಕ ಬದುಕಿನ ನೋವು, ಅಗಲಿಕೆ, ದು:ಖ, ದುಮ್ಮಾನಗಳ  ಚಿತ್ರಣವಿದೆ. ಈಕೆಯ ವಚನಗಳ ಅಂಕಿತ " ಗಂಗಾಪ್ರಿಯ ಕೂಡಲಸಂಗ".

ಅವಳ ಕಂದ ಬಾಲಸಂಗ ನಿನ್ನ ಕಂದ
ಚನ್ನಲಿಂಗ ಎಂದು ಹೇಳಿದರಮ್ಮಾ
ಎನ್ನ ಒಡೆಯರು ಫಲವಿಲ್ಲದ
ಕಂದನಿರ್ಪನವಳಿಗೆ ಎನಗೆ ಫಲವಿಲ್ಲ
ಕಂದನಿಲ್ಲ ಇದೇನೊ ದು:ಖದಂದುಗ
ಗಂಗಾಪ್ರಿಯ ಕೂಡಲಸಂಗಮದೇವಾ ?

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ವಿಲಿಯಂ ಫಾಕ್ನರ್

**ವಿಲಿಯಂ ಫಾಕ್ನರ್** (ಸೆಪ್ಟೆಂಬರ್ 25, 1897 – ಜುಲೈ 6, 1962)ಅಮೆರಿಕದ ಮಿಸ್ಸಿಸ್ಸಿಪ್ಪಿ ಪ್ರಾಂತ್ಯದ ಕಾದಂಬರಿಕಾರ,ಸಣ್ಣ ಕಥೆಗಾರ,ಕವಿ,ಪ್ರಬಂಧಕಾರ ಮತ್ತು ಚಿತ್ರಕಥೆಗಾರ. ಇವರು ಕಾದಂಬರಿಕಾರನಾಗಿ ಹೆಚ್ಚು ಪರಿಚಿತರು. ಇವರಿಗೆ ೧೯೪೯ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯನ್ನು ನೀಡಲಾಯಿತು. ಇವರ  ಕೃತಿಗಳಾದ *ಎ ಫಾಬೆಲ್* (೧೯೫೪) ಮತ್ತು *ರೆವರ್ಸ್* (೧೯೬೨) ಪುಲಿಟ್ಜರ್  ಪ್ರಶಸ್ತಿಯನ್ನೂ ಪಡೆದಿವೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* William Faulkner on the Web 
* Teaching Faulkner 
* William Faulkner at the Mississippi Writers Page 
* 
* Nobel Prize in Literature Acceptance Speech (text and audio) 
* Faulkner and Love: The Women Who Shaped His Art, A Biography  on his two "mothers", his wife, and their Jim Crow world.
* (Audio) William Faulkner reads the 1949 Nobel Prize acceptance speech and excerpts from *As I Lay Dying*, *The Old Man* and *A Fable*.
* William Faulkner  biography, quotes, multimedia, & teacher resources
* Faulkner Link to Plantation Diary Discovered, the diary of Francis Terry Leak and their connection to the work of William Faulkner
* Hisao Tanaka, "Two American Dreamers in Faulkner's Fiction" *Hiroshima Interdisciplinary Studies in the Humanities*, Vol.2 page.28-37 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕಾದಂಬರಿಕಾರರು
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನ
ವರ್ಗ:೧೮೯೭ ಜನನ
ವರ್ಗ:೧೯೬೨ ನಿಧನ
ಆಂಡ್ರೆ ಗಿಡೆ

**ಆಂಡ್ರೆ ಗಿಡೆ** (22 ನವೆಂಬರ್  1869 – 19 ಫೆಬ್ರವರಿ 1951)ಫ್ರಾನ್ಸ್ ದೇಶದ ಬರಹಗಾರ ಮತ್ತು ನೋಬೆಲ್ ಪ್ರಶಸ್ತಿ ವಿಜೇತ. ಇವರಿಗೆ ೧೯೪೭ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ."ಮನುಷ್ಯನ ಸ್ಥಿತಿ, ಸಮಸ್ಯೆಗಳನ್ನು ಧೈರ್ಯವಾಗಿ ಹಾಗೂ ನಿಷ್ಠುರವಾಗಿ ಮನೋವೈಜ್ಞಾನಿಕ ಒಳನೋಟದಿಂದ ತನ್ನ ಕಲಾತ್ಮಕತೆಯಿಂದ ಕೂಡಿದ ಸಮಗ್ರವಾದ ಬರವಣಿಗೆಯಲ್ಲಿ ಬಿಂಬಿಸಿದ್ದಾಕ್ಕಾಗಿ ಈ ಪ್ರಶಸ್ತಿಯನ್ನು ನೀಡಲಾಗಿದೆ" ಎಂದು ಪ್ರಶಸ್ತಿ ಘೋಷಣೆಯಲ್ಲಿ ತಿಳಿಸಲಾಗಿದೆ. 
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Website of the *Catherine Gide Foundation*, held by Catherine Gide, his daughter.
* Center for Gidian Studies 
* 
* Amis d'André Gide  *in French*
* Period newspaper articles on Gide  *interface in French*
* André Gide, 1947 Nobel Laureate for Literature
* André Gide: A Brief Introduction
*  (public domain in Canada)

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕಾದಂಬರಿಕಾರರು
ಹರ್ಮನ್ ಹೆಸ್ಸೆ

**ಹರ್ಮನ್ ಕಾರ್ಲ್ ಹೆಸ್ಸೆ**( ೨ ಜುಲೈ ೧೮೭೭ – ೯ ಆಗಸ್ಟ್ ೧೯೬೨) ಜರ್ಮನಿಯಲ್ಲಿ ಜನಿಸಿದ ಸ್ವಿಟ್ಜರ್‍ಲ್ಯಾಂಡ್ ದೇಶದ ಕವಿ,ಕಾದಂಬರಿಕಾರ ಹಾಗೂ ಚಿತ್ರಕಾರ.ಇವರಿಗೆ ೧೯೪೬ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಇವರ ಮುಖ್ಯ ಹಾಗೂ ಜನಪ್ರಿಯ ಕೃತಿಗಳಲ್ಲಿ *ಸ್ಟೆಪ್ಪೆನ್‍ವೂಲ್ಪ್*,*ಸಿದ್ಧಾರ್ಥ* ಮತ್ತು *ದಿ ಗ್ಲಾಸ್ ಬೀಡ್ ಗೇಮ್* ಪ್ರಮುಖವಾಗಿವೆ.ಈ ಕೃತಿಗಳಲ್ಲಿ ಲೇಖಕ ವ್ಯಕ್ತಿಯ ಸ್ವಂತಿಕೆ,ಆಧ್ಯಾತ್ಮಿಕತೆ,ಆತ್ಮಜ್ಞಾನದ ಅನ್ವೇಷಣೆಯನ್ನು ಕಾಣಬಹುದು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Complete bibliography at Nobelprize.org
* 
* Hermann Hesse Page  – in German and English, maintained by Professor Gunther Gottschalk
* Hermann Hesse Portal 
* Hesse-Film.de, German Documentary about his life  – in German
* Community of the Journeyer to the East – in German and English
* Concise Biography – originally published by the Germanic American Institute, by Paul A. Schons
* The painter Hermann Hesse Galerie Ludorff, Düsseldorf, Germany
* 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವರ್ಗ:ಕಾದಂಬರಿಕಾರರು
ಬ್ರೌನ್ ಶುಗರ್ (ಅಮಲು ಪದಾರ್ಥ)

thumb

**ಬ್ರೌನ್ ಶುಗರ್** ಎಂಬುದು ಹೆರಾಯಿನ್ ಇನ್ನೊಂದು ಹೆಸರು.ಇದು ಒಂದು ಬಗೆಯ ಅಮಲುಪದಾರ್ಥ. ಇದು ಸಕ್ಕರೆಯಲ್ಲ,ಮಾನಸಿಕವಾಗಿ ಭ್ರಮಾಲೋಕದಲ್ಲಿರುವಂತೆ ಮಾಡುವ ಮಾದಕ ವಸ್ತು. ಇದರ ದುರುಪಯೋಗವು ಅನೇಕ ಯುವಕ-ಯುವತಿಯರ ಉಜ್ವಲ ಭವಿಷ್ಯವನ್ನು ಹಾಳು ಮಾಡಿದೆ. ಆರೋಗ್ಯದ ಮೇಲೆ ದುಷ್ಪರಿಣಾಮ ಉಂಟುಮಾಡುವ ಇವುಗಳನ್ನು ಮನೋರೋಗಿಗಳಿಗೆ ನಿಗದಿತ ಅನುಪಾತದಲ್ಲಿ ನೀಡಿದಾಗ ಔಷಧಿಯಾಗಿ ಬಳಕೆಯಾಗುವುದಾದರೂ ಬ್ರೌನ್ ಶುಗರ್ ನ ಅನಿರ್ಬಂದಿತ ಸೇವನೆಯು ಚಟವಾಗಿ ಪರಿಣಮಿಸಿ ಯುವಜನತೆ ಬದುಕನ್ನೇ ದುರ್ಭರವನ್ನಾಗಿಸಿಕೊಳ್ಳುವ ಅಪಾಯವಿದೆ ಎಚ್ಚರ. ಯಾವುದೇ ರೂಪದಲ್ಲಿ ಸೇವಿಸಿ ನೋಡುವ ಪ್ರಯತ್ನ ಮಾಡಲೇಬಾರದು.
## ಉಲ್ಲೇಖಗಳು
ಹ್ಯಾಮ್ (ಮಾಂಸ)

thumb|right
**ಹ್ಯಾಮ್** ಉಪ್ಪು ಬೆರೆಸುವಿಕೆ, ಹೊಗೆಯಾಡಿಸುವಿಕೆ, ಆರ್ದ್ರ ಕ್ಯೂರಿಂಗ್ ಮೂಲಕ ಸಂರಕ್ಷಿಸಲಾದ ಪೋರ್ಕ್. ಸಾಂಪ್ರದಾಯಿಕವಾಗಿ ಅದನ್ನು ಕೇವಲ ಹಂದಿಯ ಹಿಂದಿನ ಕಾಲಿನಿಂದ ತಯಾರಿಸಲಾಗುತ್ತಿತ್ತು ಮತ್ತು ನಿರ್ದಿಷ್ಟ ಪೋರ್ಕ್ ತುಂಡು ಎಂದು ನಿರ್ದೇಶಿಸಲಾಗುತ್ತಿತ್ತು. ಹ್ಯಾಮ್ ಅನ್ನು ವೆಸ್ಟ್‍ಫ಼ೇಲಿಯನ್ ಹ್ಯಾಮ್ ಮತ್ತು ಹಾಮೊನ್ ಶೆರ್ರಾನೊನಂತಹ ಬಹಳ ಬಯಸಲಾದ ಪ್ರಾದೇಶಿಕ ವಿಶೇಷತೆಗಳನ್ನು ಒಳಗೊಂಡಂತೆ ವಿಶ್ವದಾದ್ಯಂತ ತಯಾರಿಸಲಾಗುತ್ತದೆ.
## ಉಲ್ಲೇಕೊ 
ವರ್ಗ:ಆಹಾರ
ಹಾಲ್ಡೋರ್ ಲ್ಯಾಕ್ಸ್ನೆಸ್

**ಹಾಲ್ಡೋರ್ ಲ್ಯಾಕ್ಸ್‍ನೆಸ್** 23 ಎಪ್ರಿಲ್ 1902 – 8 ಫೆಬ್ರವರಿ 1998)ಐಸ್‍ಲ್ಯಾಂಡ್ ದೇಶದ ಬರಹಗಾರ. ಇವರು ಕವಿ,ಪತ್ರಕರ್ತ,ನಾಟಕಕಾರ,ಸಣ್ಣಕಥೆಗಾರ,ಕಾದಂಬರಿಕಾರ ಮತ್ತು ಪ್ರವಾಸಕಥನಕಾರರಾಗಿ ಸಾಹಿತ್ಯದ ಬಹುತೇಕ ಪ್ರಕಾರಗಳಲ್ಲಿ ತಮ್ಮ ಕೊಡುಗೆ ನೀಡಿದ್ದಾರೆ.ಇವರ ಮೇಲೆ ಪ್ರಭಾವ ಬೀರಿದವರಲ್ಲಿ ಆಗಸ್ಟ್ ಸ್ಟ್ರಿಂಡ್‍ಬರ್ಗ್,ಸಿಗ್ಮಂಡ್‌ ಫ್ರಾಯ್ಡ್‌,ಸಿಂಕ್ಲೇರ್ ಲೆವಿಸ್,ಅಪ್ಟನ್ ಸಿಂಕ್ಲೇರ್,ಬೆರ್ಟೋಯಿಟ್ ಬ್ರೆಂಕ್ಟ್ ಮತ್ತು ಅರ್ನೆಸ್ಟ್ ಹೆಮಿಂಗ್ವೇ ಮುಖ್ಯರು.ಇವರಿಗೆ ೧೯೫೫ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. ನೋಬೆಲ್ ಪ್ರಶಸ್ತಿ ಪಡೆದ ಐಸ್‍ಲ್ಯಾಂಡ್ ದೇಶದ ಏಕೈಕ ವ್ಯಕ್ತಿ ಇವರು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Gljúfrasteinn, the Halldór Laxness Museum website http://www.gljufrasteinn.is/en 
* Nobel Prize website http://nobelprize.org/literature/laureates/1955/laxness-bio.html
* Dennis Haarsager's biography http://www.haarsager.org/laxness/
* Laxness in Translation (English translations reviewed) http://laxnessintranslation.blogspot.com/

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವರ್ಗ:ಕಾದಂಬರಿಕಾರರು
ಯೋಚಿಸಿ-ಜೊತೆಯಾಗಿ-ವಿನಿಮಯಿಸಿ

ಯೋಚಿಸಿ-ಜೊತೆಯಾಗಿ-ವಿನಿಮಯಿಸಿ  ಇದು ಒಂದು ಸಹಕಾರಿ ಕಲಿಕೆ, ಇಲ್ಲಿ ವಿದ್ಯಾರ್ಥಿಗಳ ಗುಂಪಿಗೆ ಸಹಯೋಗದಿಂದ ಕಲಿಸುವ ತಂತ್ರ. ಈ ವಿಧಾನದಲ್ಲಿ ಒಂದು ಗುಂಪು ಒಂದು ವಿಷಯನ್ನು ತೆಗೆದುಕೊಂಡು, ಪ್ರಟ್ಯೇಕವಾಗಿ ಆಲೋಚಿಸಿ, ಜೊತೆಜೊತೆಯಾಗಿ ಚರ್ಚಿಸಿ, ತಮ್ಮ ಗುಂಪಿನಲ್ಲಿ ಇರುವ ಇತರರೊಂದಿಗೆ ಹಂಚಿಕೊಂಡು ತಮ್ಮ ವೈಯುಕ್ತಿಕವಾದ ವಿಚಾರಗಳನ್ನು ರೂಪಿಸಿಕೊಳ್ಳುವ ಪದ್ದತಿ. 

ಯಾವುದೇ ಒಂದು ವಿಷಯದ ಪರಿಕಲ್ಪನೆಯನ್ನು ಕಲಿಸುವ ಅಥವಾ ಓದುವ ಮುಂಚೆ ಈ ಪದ್ದತಿಯನ್ನು ಉಪಯೊಗಿಸಬೆಕು. ಇದನ್ನು ಚಿಕ್ಕ ಚಿಕ್ಕ ಗುಂಪುಗಲ್ಲಿ ಮಾಡಿದರೆ ಒಳ್ಳೆಯದು. 

## ಉಪಯೋಗಿಸುವ ವಿಧಾನ
ಶಿಕ್ಷಕರು ಈ ಪದ್ದತಿಯನ್ನು ಉಪಯೋಗಿಸಲು ಅನುಕೂಲವಾಗುವುದಕ್ಕೆ ಬೇಕಾದ ಎಲ್ಲ ಕ್ರಿಯೆಗನ್ನು ವಿದ್ಯಾರ್ಥಿಗಳು ಅನುಸರಿಸಲು ಅನುಕೂಲ ಮಾಡಿಕೊಡುತ್ತಾರೆ.  

ಮೊದಲನೆಯದಾಗಿ, ವಿಷಯವನ್ನು ವಿದ್ಯಾರ್ಥಿಗಳ ಗುಂಪಿಗೆ ಒಂದು ಪ್ರಶ್ನೆಯ ಅಥವಾ ಒಂದು ಸಮಸ್ಯೆಯ ರೂಪದಲ್ಲಿ ಕೊಡುತ್ತಾರೆ. ವಿದ್ಯಾರ್ಥಿಗಳು ಈ ಪ್ರಶ್ನೆ ಅಥವಾ ಸಮಸ್ಯೆಯ ಬಗ್ಗೆ ಆಲೋಚಿಸಲು ಸಾಕಷ್ಟು ಸಮಯನ್ನು ಕೊಡುತ್ತಾರೆ.ಬಳಿಕ ವಿದ್ಯಾರ್ಥಿಗಳನ್ನು ಇಬ್ಬಿಬ್ಬರಾಗಿ ಕುಳಿತುಕೊಳ್ಳಲು ಹೇಳಿ ಇಬ್ಬರೂ ಈ ವಿಷಯದ ಬಗ್ಗೆ ತಮ್ಮ ತಮ್ಮ ಅಲ್ಲೋಚನೆಗಳನ್ನು ವಿನಿಮಯ ಮಾಡಿಕೊಳ್ಳಲು ಅವಕಾಶ ಮಾಡಿಕೊಡುತ್ತಾರೆ.  

ಈ ರೀತಿಯ ವಿನಿಮಯ ವಿದ್ಯಾರ್ಥಿಗಳ ನಡುವೆ ನಡೆಯತ್ತಿದ್ದಂತೆ, ಒಂದು ವಿಷಯದ ಬಗ್ಗೆ ಇನ್ನೂಂದು ರೀತಿಯಲ್ಲಿ ಆಲೋಚಿಸುವ ಮತ್ತು ಮತ್ತೊಂದು ದೃಷ್ಟಿಕೋನದಲ್ಲಿ ನೋಡುವ ಅವಕಾಶ ವಿದ್ಯಾರ್ಥಿಗಳಿಗೆ ಸಿಗುತ್ತದೆ. ಒಂದು ವಿಷಯದ ಬಗ್ಗೆ ತಮ್ಮ ಸರಿಸಮಾನರಲ್ಲಿ ವಿವಿಡ ರೀತಿಯಲ್ಲಿ ಆಲೋಚಿಸುವ ಸಾಧ್ಯತೆ ಇದೆಯೆಂಬ ಅರಿವು ಅವರಲ್ಲಿ ಮೂಡುತ್ತದೆ. ಒಂದು ವಿಷಯವನ್ನು ಎಲ್ಲ ರೀತಿಯಿಂದ ಪರಿಶೀಲಿಸಿ ಅದನ್ನು ಚೆನ್ನಾಗಿ ಅರ್ಥ ಮಾಡಿಕೊಳ್ಳಲು ಅನುಕೂಲವಾಗುತ್ತದೆ. ಮಕ್ಕಳು ವಿಷಯವನ್ನು ಸ್ಪಷ್ಟವಾಗಿ ಅರ್ಥ ಮಾಡಿಕೊಳ್ಳುವುದು ಮಾತ್ರವಲ್ಲದೆ ಮತ್ತೊಬ್ಬ್ಬ ವಿದ್ಯಾರ್ಥಿಗೆ ತಮ್ಮ ಆಲೋಚನೆಗಳನ್ನು ಸಂಪರ್ಕಿಸಲು ಕಲಿತುಕೊಳ್ಳುತ್ತಾರೆ. 

ಹೆಚ್ಚು ಸಮಯವಿದ್ದಲ್ಲಿ, ವಿದ್ಯಾರ್ಥಿಗಳು ಮತ್ತೊಬ್ಬರೊಂದಿಗೆ ಕುಳಿತು ತಮ್ಮ ಆಲೋಚನೆಗಳನ್ನು ವಿನಿಮಯ ಮಾಡಿಕೊಳ್ಲಬಹುದು ಅಥವಾ ಇಡೀ ವರ್ಗದವರೊಂದಿಗೆ ತಮ್ಮ ಆಲೋಚನೆಗಳನ್ನು ಹೇಳಿಕೊಳ್ಳಬಹುದು.

## ಅನುಕೂಲಗಳು
* ಒಂದು ವಿಷಯದ ಬಗ್ಗೆ ಸರಿಯಾದ ಪರಿಕಲ್ಪನೆಯ ಅರ್ಥವನ್ನು ಮಾಡಿಕೊಳ್ಳಲುಸಹಾಯ ಮಾಡುತ್ತದೆ. 
* ತನ್ನ ಹತ್ತಿರ ಇರುವ ಮಾಹಿತಿಯನ್ನು ಸರಿಯಾಗಿ ಶೋಧಿಸಿ ಒಂದು ವಿಚಾರವನ್ನು ರೂಪಿಸುವ ಮತ್ತು ಅದರ ಬಗ್ಗೆ ಒಂದು ತೀರ್ಮಾನಕ್ಕೆ ಬರುವ ಸಾಮರ್ಥ್ಯವನ್ನು ಕೊಡುತ್ತದೆ 
* ಎಲ್ಲಕಿಂತ ಹೆಚ್ಚಾಗಿ ಒಬ್ಬ ವಿದ್ಯಾರ್ಥಿ ಇತರರ ದೃಷ್ಟಿಕೋನಗಳನ್ನು ಗಣನೆಗೆ ತಂದುಕೊಂಡುಅದನ್ನು ಗೌರವಿಸುವ ಸಾಮರ್ಥ್ಯವನ್ನು ಹೊಂದುತ್ತಾನೆ.  
* ಇದಕ್ಕೆ ತಯಾರಿ ಮಾಡಲು ಮತ್ತು ತರಗತಿಯಲ್ಲಿ ಇದನ್ನು ನಿರ್ವಹಿಸಲು ಸ್ವಲ್ಪವೇ ಸಮಯ ಬೇಕಾಗುತ್ತದೆ. 
* ವಿದ್ಯಾರ್ಥಿಗಳು ತಮ್ಮ ಸರಿಸಮಾನರಲ್ಲಿ ಪರಸ್ಪರ ವೈಯುಕ್ತಿಕವಾಗಿ ಬೆರೆಯುವಿಕೆಯಿಂದ ಈ ವಿಷಯದ ಬಗ್ಗೆ ಅಷ್ಟಾಗಿಆಸಕ್ತಿ ಇಲ್ಲದವರನ್ನೂ ಪ್ರೇರೇಪಿಸುತ್ತದೆ. 
* ವಿವಿಧವಾದ ಮತ್ತು ಕೆಳಮಟ್ಟದಿಂದ ಮೇಲ್ಮಟ್ಟದ ಪ್ರಶ್ನೆಗಳನ್ನೂ ವಿದ್ಯಾರ್ಥಿಗಳು ಕೇಳಲು ಅನುಕೂಲವಾದ ಪರಿಸರವನ್ನು ಉಂಟು ಮಾಡುತ್ತದೆ. 
* ಜೊತೆ ಜೊತೆಯಾಗಿ ಕುಳಿತ ವಿದ್ಯಾರ್ಥಿಗಳು ವಿನಿಮಯಮಾಡಿಕೊಳ್ಳುವ ವಿಚಾರಗಳನ್ನು ಕೇಳಿದಾಗ ಮತ್ತು ಅವರು ಪ್ರತ್ಯೇಕವಾಗಿ ತಮ್ಮೆ ವಿಚಾರಗಳನ್ನು ಹೇಳುವಾಗ ವಿದ್ಯಾರ್ಥಿಗಳವಿಚಾರ ಸರಣಿಯನ್ನು ಅರ್ಥಮಾಡಿಕೊಳ್ಳಲು ಶಿಕ್ಷಕರಿಗೆ ತುಂಬಾ ಸಹಾಯವಾಗುತ್ತದೆ

## ಟಿಪ್ಪಣಿಗಳು
ವರ್ಗ:ಬೋಧನೆ
ಆಲ್ಬರ್ಟ್ ಕಾಮೂ

**ಆಲ್ಬರ್ಟ್ ಕಾಮೂ**(; ೭ ನವೆಂಬರ್  ೧೯೧೩ – ೪ ಜನವರಿ ೧೯೬೦)ಫ್ರಾನ್ಸ್ ದೇಶದ ಲೇಖಕ,ಪತ್ರಕರ್ತ ಮತ್ತು ತತ್ವಜ್ಞಾನಿ. ಇವರಿಗೆ ೧೯೫೭ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.. 
ಇವರ ದೃಷ್ಟಿಕೋನವು ತತ್ವಶಾಸ್ತ್ರದಲ್ಲಿ ಅಸಂಗತತೆಯ ಪರಿಕಲ್ಪನೆಯು ಬೆಳೆಯುವಲ್ಲಿ ಸಹಾಯ ಮಾಡಿತು.ವ್ಯಕ್ತಿಗತ ಸ್ವಾತಂತ್ರ್ಯವನ್ನು ಎತ್ತಿಹಿಡಿಯುವುದರೊಂದಿಗೆ ನಿರಾಕರಣವಾದವನ್ನು ತನ್ನ ಜೀವಮಾನ ಪೂರ್ತಿ ವಿರೋಧಿಸಿಕೊಂಡು ಬಂದುದಾಗಿ ತನ್ನ ಪುಸ್ತಕ *ದಿ ರೆಬೆಲ್* ನಲ್ಲಿ ಬರೆದುಕೊಂಡಿದ್ದಾರೆ.
ಕಾಮೂ ತನ್ನ ಜೀವಿತಕಾಲದಲ್ಲೇ ಅಸ್ತಿತ್ವವಾದಿ ಎಂದು ಕರೆಸಿಕೊಂಡಿದ್ದರೂ ಅವರು ಅದನ್ನು ಬಲವಾಗಿ ನಿರಾಕರಿಸುತ್ತಿದ್ದರು.೧೯೪೫ರ ಒಂದು ಸಂದರ್ಶನದಲ್ಲಿ "ಇಲ್ಲ, ನಾನು ಅಸ್ತಿತ್ವವಾದಿಯಲ್ಲ.ಸಾರ್ತ್ರೆ ಮತ್ತು ನಾನು ಯಾವಾಗಲೂ ಅಸ್ತಿತ್ವವಾದಿಗಳ ಪಟ್ಟಿಯಲ್ಲಿ ನಮ್ಮ ಹೆಸರನ್ನು ಜೋಡಿಸುವುದನ್ನು ನೋಡಿ ಆಶ್ಚರ್ಯ ಪಡುತ್ತೇವೆ...." ಎಂದು ಸೈದ್ದಾಂತಿಕ ಜೋಡಣೆಯನ್ನು ತಳ್ಳಿಹಾಕಿದ್ದರು.               
## ಕಾದಂಬರಿಗಳು
*ದಿ ಪಾಲ್                         
*ದಿ ಔಟ್ ಸೈಡರ್                     
*ದಿ ಪ್ಲೇಗ್                         
*ಎ ಹ್ಯಾಪಿ ಡೆತ್                     
*ದಿ ಫಸ್ಟ್ ಮ್ಯಾನ್           
## ನಾಟಕಗಳು
*ಕ್ಯಾಲಿಗುಲಾ

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*
* Albert Camus Society UK
* Fonds Albert Camus - Cité du livre d'Aix en Provence 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಲೇಖಕರು
ವರ್ಗ:ತತ್ವಶಾಸ್ತ್ರಜ್ಞರು
ಬೋರಿಸ್ ಪಾಸ್ಟರ್ನಾಕ್

**ಬೋರಿಸ್ ಪಾಸ್ಟರ್ನಾಕ್** (10 ಫೆಬ್ರವರಿ [O.S. 29 January] 1890 – 30 ಮೇ 1960) ರಶ್ಯಾದೇಶದ ಕವಿ,ಕಾದಂಬರಿಕಾರ,ಅನುವಾದಕ.
ಇವರ ಪ್ರಥಮ ಕವನ ಸಂಕಲನ ಮೈ ಸಿಸ್ಟರ್,ಲೈಫ್ (೧೯೧೭),ರಷಿಯನ್ ಭಾಷೆಯ ಅತ್ಯುತ್ತಮ ಕವನ ಸಂಕಲನ ಎಂದು ಪರಿಗಣಿತವಾಗಿದೆ.ಜೊಹಾನ್ ವೂಲ್ಫ್‍ಗಾಂಗ್ ವಾನ್ ಗಯಟೆ,ಫ್ರೆಡ್ರಿಕ್ ಸ್ಚಿಲ್ಲರ್,ಪೆಡ್ರೋ ಕಾಲ್ಡೆರೋನ್ ಮತ್ತು ವಿಲಿಯಂ ಷೇಕ್ಸ್‌ಪಿಯರ್ ರವರ ನಾಟಕಗಳ ಅನುವಾದಗಳು ರಶ್ಯಾದ ಪ್ರೇಕ್ಷಕರಲ್ಲಿ ಬಹು ಪ್ರಸಿದ್ಧವಾಗಿವೆ. 
ರಶ್ಯಾ ದೇಶದ ಹೊರಗಡೆ ಪಾಸ್ಟರ್ನಾಕ್ ಅವರ ಕಾದಂಬರಿ *ಡಾಕ್ಟರ್ ಜಿವಾಗೋ* (೧೯೫೭)ಕ್ಕಾಗಿ ಪ್ರಸಿದ್ಧರು.ಇದು ರಶ್ಯಾದ ೧೯೦೫ ಕ್ರಾಂತಿ ಸಮಯದಿಂದ ಪ್ರಥಮ ಮಹಾಯುದ್ಧದ ನಡುವಿನ ಅವಧಿಯನ್ನು ಚಿತ್ರಿಸುತ್ತದೆ. ಸಮಾಜವಾದಿ ಸಾಮ್ರಾಜ್ಯದ ಬಗ್ಗೆ ಸ್ವತಂತ್ರ ನಿಲುವನ್ನು ಹೊಂದಿದುಕ್ಕಾಗಿ ರಶ್ಯಾದಲ್ಲಿ ಇದನ್ನು ಪ್ರಕಟಿಸಲು ಅಸಾದ್ಯವಾಯಿತು.ಇದನ್ನು ಮಿಲಾನ್‍ಗೆ ಕಳ್ಳಸಾಗಣೆ ಮಾಡಿ ೧೯೫೭ರಲ್ಲಿ ಪ್ರಕಟಿಸಲಾಯಿತು.೧೯೫೮ರಲ್ಲಿ ಪಾಸ್ಟರ್ನಾಕ್‍ಗೆ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಘೋಷಿಸಲಾಯಿತು.ಇದರಿಂದ ಅಪಮಾನಕ್ಕೆ ಒಳಗಾದ ರಶ್ಯಾದ ಕಮ್ಯುನಿಸ್ಟ್ ಪಕ್ಷ,ಇದನ್ನು ತಿರಸ್ಕರಿಸುವಂತೆ ಪಾಸ್ಟರ್ನಾಕ್ ಮೇಲೆ ಒತ್ತಡ ಹೇರುವಲ್ಲಿ ಯಶಸ್ವಿಯಾದರೂ ನಂತರ ಅವರ ವಂಶಸ್ಥರು ೧೯೮೮ರಲ್ಲಿ ಇದನ್ನು ಪಡೆದರು.
## ಬಾಹ್ಯ ಸಂಪರ್ಕಗಳು
* Read Pasternak's interview with *The Paris Review* Summer-Fall 1960 No. 24
* 1958 Nobel Prize in Literature
* Pasternak profile at Poets.org
* PBS biography of Pasternak 
* Register of the Pasternak Family Papers at the Hoover Institution Archives
* profile and images at the Pasternak Trust 
* pp. 36–39: Pasternak as a student at Marburg University, Germany

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವಾಟರ್ ಚೆಸ್ನಟ್

thumb
**ವಾಟರ್ ಚೆಸ್ನಟ್** (*ಎಲಿಯೋಕ್ಯಾರಿಸ್ ಡಲ್ಸಿಸ್*) ಏಷ್ಯಾ (ಚೀನಾ, ಜಪಾನ್, ಭಾರತ, ಫಿಲಿಪೀನ್ಸ್, ಇತ್ಯಾದಿ), ಆಸ್ಟ್ರೇಲಿಯಾ, ಉಷ್ಣವಲಯ ಆಫ್ರಿಕಾ, ಮತ್ತು ಪೆಸಿಫಿಕ್ ಹಾಗೂ ಹಿಂದೂ ಮಹಾಸಾಗರದ ವಿವಿಧ ದ್ವೀಪಗಳಿಗೆ ಸ್ಥಳೀಯವಾದ ಹುಲ್ಲಿನಂಥ ಒಂದು ಜಂಬು. ಅದನ್ನು ಅನೇಕ ದೇಶಗಳಲ್ಲಿ ಅದರ ತಿನ್ನಲರ್ಹ ಗಡ್ಡೆಗಳಿಗಾಗಿ ವ್ಯಾಪಕವಾಗಿ ಬೆಳೆಯಲಾಗುತ್ತದೆ. ವಾಟರ್ ಚೆಸ್ನಟ್ ವಾಸ್ತವವಾಗಿ ಕಾಯಿಯೇ ಅಲ್ಲ, ಬದಲಾಗಿ ಜವುಗು ಭೂಮಿಯಲ್ಲಿ, ನೀರಿನೊಳಗಿನ ಮಣ್ಣಿನಲ್ಲಿ ಬೆಳೆಯುವ ಒಂದು ಜಲೀಯ ತರಕಾರಿ.

ವರ್ಗ:ಸಸ್ಯಗಳು
ಜುವಾನ್ ರಮೊನ್ ಜಿಮೆನೆಝ್

**ಜುವಾನ್ ರಮೊನ್ ಜಿಮೆನೆಝ್** (23 ಡಿಸೆಂಬರ್ 1881 – 29 ಮೇ 1958) ಸ್ಪೇನ್ ದೇಶದ ಕವಿ ಮತ್ತು ಲೇಖಕ. ಇವರಿಗೆ ೧೯೫೬ನೇ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಪ್ರಶಸ್ತಿ ಘೋಷಣೆಯಲ್ಲಿ ಸ್ಪಾನಿಷ್ ಭಾಷೆಗೆ ಇವರ  ಭಾವಗೀತಾತ್ಮಕ ಕಾವ್ಯವು ಉನ್ನತ ಸ್ಪೂರ್ತಿಯನ್ನೂ ಕಲಾತ್ಮಕ ಶುದ್ಧತೆಯನ್ನೂ ತಂದುಕೊಟ್ಟಿದೆ ಎಂದು ಕೊಂಡಾಡಿದ್ದಾರೆ.ಆಧುನಿಕ ಕಾವ್ಯಕ್ಕೆ ಫ್ರೆಂಚ್ ಸಾಹಿತ್ಯದ "*ಶುದ್ಧ ಕಾವ್ಯ*" ಕಲ್ಪನೆಯ ಪ್ರಮುಖ ಪ್ರತಿಪಾದಕರಾಗಿದ್ದು ಪ್ರಮುಖ ಕೊಡುಗೆ ನೀಡಿದ್ದಾರೆ. 
## ಬಾಹ್ಯ ಸಂಪರ್ಕಗಳು
* 
* Fundacion Casa-Museo Zenobia y Juan Ramón Jiménez
* Nobel Prize Acceptance Speech

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ಕ್ಯೂರಸೊ

thumb
**ಕ್ಯೂರಸೊ** ಕೂರಸಾವ್ ದ್ವೀಪದ ಮೇಲೆ ಬೆಳೆಯಲಾಗುವ ಲರಾ ಸಿಟ್ರಸ್ ಹಣ್ಣಿನ ಒಣ ಸಿಪ್ಪೆಯಿಂದ ಪರಿಮಳಯುಕ್ತವಾಗಿಸಿದ ಮದ್ಯ. ಕಿತ್ತಳೆಯನ್ನು ಹೋಲುವ ಒಂದು ಸ್ಥಳಿಯವಲ್ಲದ ಸಸ್ಯವಾದ ಲರಾ ಸ್ಪ್ಯಾನಿಷ್ ಅನ್ವೇಷಕರಿಂದ ಕಸಿ ಮಾಡಲಾದ ಸಿಹಿ ವಲೆನ್ಸಿಯಾ ಕಿತ್ತಳೆಯಿಂದ ಅಭಿವೃದ್ಧಿಗೊಂಡಿತು. ಕೂರಸಾವ್‍ನ ಪೋಷಕಾಂಶ ಕೊರತೆಯಿದ್ದ ಮಣ್ಣು ಮತ್ತು ಶುಷ್ಕ ವಾಯುಗುಣವು ವಲೆನ್ಸಿಯಾ ಕೃಷಿಗೆ ಅನುಚಿತವೆಂದು ಸಾಬೀತಾಯಿತು, ಪರಿಣಾಮ ಮರಗಳಲ್ಲಿ ಚಿಕ್ಕ, ಕಹಿ ಹಣ್ಣು.

ವರ್ಗ:ಮದ್ಯಗಳು
ಟೋಫ಼ು

thumb
**ಟೋಫ಼ು** ಸೋಯಾ ಹಾಲನ್ನು ಹೆಪ್ಪುಗಟ್ಟಿಸಿ, ಪರಿಣಮಿಸುವ ಮೊಸರನ್ನು ಮೃದು ಬಿಳಿ ತುಂಡುಗಳಾಗಿ ಒತ್ತಿ ತಯಾರಿಸಲಾದ ಒಂದು ಆಹಾರ. ಇದು ಪೂರ್ವ ಏಷ್ಯಾ ಮತ್ತು ಆಗ್ನೇಯ ಪಾಕಪದ್ಧತಿಯಲ್ಲಿ ಒಂದು ಘಟಕವಾಗಿದೆ. ತಾಜಾ ಟೋಫ಼ು ಮತ್ತು ಯಾವುದೇ ರೀತಿಯಲ್ಲಿ ಸಂಸ್ಕರಿಸಲಾದ ಟೋಫ಼ುವನ್ನು ಒಳಗೊಂಡಂತೆ ಟೋಫ಼ುದ ಅನೇಕ ವಿಭಿನ್ನ ವೈವಿಧ್ಯಗಳಿವೆ.

ವರ್ಗ:ಆಹಾರ
ಆಂಧ್ರಪ್ರದೇಶ ಎಕ್ಸ್ಪ್ರೆಸ್

ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ಹೈದರಾಬಾದ್ ಮತ್ತು ದಹಲಿ ನಡುವೆ ನಡೆಯುವ ಒಂದು ಸೂಪರ್ಫಾಸ್ಟ್ ದಕ್ಷಿಣ ಕೇಂದ್ರೀಯ ರೈಲ್ವೆ ರೈಲು. ಇದು ದಹಲಿ ತಲುಪುವ ಮೊದಲು ಮಹಾರಾಷ್ಟ್ರ, ಮಧ್ಯಪ್ರದೇಶ ರಾಜ್ಯಗಳ ಮೂಲಕ ಹಾದುಹೋಗುವ ಅಂತರವನ್ನು ಸುಮಾರು 27 ಗಂಟೆ ತೆಗೆದುಕೊಳ್ಳುವ, ದೈನಂದಿನ ಕಾರ್ಯನಿರ್ವಹಿಸುತ್ತದೆ. 
ಭಾರತೀಯ ರೈಲ್ವೆ ಹೈದರಾಬಾದ್-ದಹಲಿ ರನ್ ಸೇವೆಗೆ ಸಂಖ್ಯೆ 12723 ಹಂಚಿದೆ, ಮತ್ತು ದಹಲಿ-ಹೈದರಾಬಾದ್ ರನ್ ಸೇವೆ ಸಂಖ್ಯೆ 12724 ಮಾಡಿದೆ. ಎ ರೈಲು ಸೇವೆ ಮೊದಲ 1976 ರಲ್ಲಿ ಮಧು ದಂಡವತೆ ನಿಯೋಜಿಸಿದ್ದರು.
ಹೆಸರು ಬದಲಾವಣೆ ಆಂಧ್ರಪ್ರದೇಶದ ಇಬ್ಭಾಗಿಸುವಿಕೆಯ ನಂತರ, ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ತೆಲಂಗಾಣದಿಂದ ಸಾಗುತ್ತದೆ ಮತ್ತು ಇದರಿಂದಾಗಿಯೇ ರೈಲು ಹೆಸರು ತೆಲಂಗಾಣ ಎಕ್ಸ್ಪ್ರೆಸ್ ಮರುಹೆಸರಿಸಲಾಗುವುದು ಎ ಹೆಸರು15 ನವೆಂಬರ್ 2015 ಇಂದ ಜಾರಿಗೆ ಬರುವುದು  ವಿಜಯವಾಡ ಮೂಲಕ ವಿಶಾಖಪಟ್ಟಣಂ-ದೆಹಲಿ ಗೆ ಹೋಗುವ ರೈಲಿಗೆ ಎಪಿ ಎಕ್ಸ್ಪ್ರೆಸ್ ಎಂದು ಕರೆಯಲಾಗಿದೆ. 

## ಉಲ್ಲೇಖಗಳು 
ವರ್ಗ:ಭಾರತ
ಟಾರ್ಟ್

thumb
**ಟಾರ್ಟ್** ಪೇಸ್ಟ್ರಿ ತಳದ ಮೇಲೆ ಹೂರಣವನ್ನು ಹೊಂದಿರುವ ಜೊತೆಗೆ ಪೇಸ್ಟ್ರಿಯಿಂದ ಮುಚ್ಚದ ತೆರೆದ ಮೇಲ್ಭಾಗವಿರುವ ಒಂದು ಬೇಕ್ ಮಾಡಿದ ಖಾದ್ಯ. ಪೇಸ್ಟ್ರಿ ಸಾಮಾನ್ಯವಾಗಿ ಶಾರ್ಟ್‍ಕ್ರಸ್ಟ್ ಪೇಸ್ಟ್ರಿಯಾಗಿರುತ್ತದೆ; ಹೂರಣ ಸಿಹಿ ಅಥವಾ ಖಾರವಿರಬಹುದು, ಆದರೆ ಆಧುನಿಕ ಟಾರ್ಟ್‍ಗಳು ಸಾಮಾನ್ಯವಾಗಿ ಹಣ್ಣು ಆಧಾರಿತವಾಗಿರುತ್ತವೆ, ಕೆಲವೊಮ್ಮೆ ಕಸ್ಟರ್ಡ್ ಜೊತೆಗೆ. ಟಾರ್ಟ್‍ಗಳ ಉದಾಹರಣೆಗಳು ಅವುಗಳನ್ನು ತುಂಬಿಸಲು ಬಳಸಲಾದ ಜ್ಯಾಮ್‍ನ ರುಚಿಯನ್ನು ಅವಲಂಬಿಸಿದ ವಿಭಿನ್ನ ಬಣ್ಣಗಳ ಜ್ಯಾಮ್ ಟಾರ್ಟ್‍ಗಳು, ಮತ್ತು ಬೇಕ್‍ವೆಲ್ ಟಾರ್ಟ್ ಅನ್ನು ಒಳಗೊಂಡಿವೆ.

ವರ್ಗ:ಖಾದ್ಯ, ತಿನಿಸು
ಸ್ಟುವರ್ಟ್ ಬಿನ್ನಿ

**ಸ್ಟುವರ್ಟ್ ಬಿನ್ನಿ **, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಬ್ಯಾಟ್ಸಮ್ಯಾನ್ ಹಾಗು ಬಲಗೈ ಬೌಲರ್. ರಣಜಿ ಟ್ರೋಫೀ‌‌ಯಲ್ಲಿ ಕರ್ನಾಟಕ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಜಸ್ಥಾನ್ ರಾಯಲ್ಸ್ ತಂಡದ ಪರ ಆಡುತ್ತಾರೆ.

ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಕರ್ನಾಟಕದ ಕ್ರೀಡಾಪಟುಗಳು
ಹೆಲಿಯೋಡೋರಸ್ ಗರುಡಗಂಬ

thumb|300x300px|. 
ಹೆಲಿಯೋಡೋರಸ್ ಗರುಡಗಂಬವು ಕ್ರಿ.ಪೂ. ೧೧೩ ರ ಸುಮಾರಿಗೆ ಮಧ್ಯ ಭಾರತ   ದ ವಿದಿಶಾದ   ಇಂದಿನ   ಬೆಸ್ನಗರದ  ಹತ್ತಿರ ,  ಶುಂಗ ದೊರೆ  ಭಾಗಭದ್ರನ ಆಸ್ಥಾನದಲ್ಲಿನ    ಇಂಡೋ-ಗ್ರೀಕ್   ದೊರೆಯಾದ  ಅಂತಲಿಕಿತ ಅಥವಾ ಆಂಟಿಯಾಲ್ಕಿಡಾಸ್ ನ  ರಾಯಭಾರಿ    ಹೆಲಿಯೋಡೋರಸ್  ಎಂಬಾತನು ಸ್ಥಾಪಿಸಿದ ಕಲ್ಲಿನ ಕಂಬವಾಗಿದೆ. ಈ ಜಾಗವು ಸಾಂಚಿಯ ಬೌದ್ಧ ಸ್ತೂಪದಿಂದ ಕೇವಲ ಐದು ಮೈಲಿಗಳ ಅಂತರದಲ್ಲಿದೆ.

ಕಂಬದ ಮೇಲುಗಡೆ ಗರುಡನ ಕೆತ್ತನೆ ಇದ್ದು , ಇದನ್ನು  ಹೆಲಿಯೋಡೋರಸ್ ನು   ದೇವನಾದ ವಾಸುದೇವ ನಿಗೆ  ಅರ್ಪಿಸಿದ್ದಾನೆ . ಇದು  ವಾಸುದೇವ ಮಂದಿರದ ಮುಂದುಗಡೆ ಇದೆ. 
thumb|300x300px|ಹೆಲಿಯೋಡೋರಸ್ ಗರುಡಗಂಬ

## ಶಾಸನಗಳು 
ಕಂಬದ ಮೇಲೆ ಎರಡು ಶಾಸನಗಳಿವೆ . 
thumb|300x300px|ಕಂಬದ ಕೆಳಭಾಗದಲ್ಲಿ  ಆರ್ಕಿಯಾಲಜಿಕಲ್ ಸರ್ವೇ ಆಫ್ ಇಂಡಿಯಾದ  ಫಲಕದ ಬರಹ
ಮೊದಲ ಬರಹವು  ಬ್ರಾಹ್ಮಿ ಲಿಪಿಯಲ್ಲಿದ್ದು  ಹೆಲಿಯೋಡೋರಸ್ , ಇಂಡೋ-ಗ್ರೀಕ್ ರಾಜ್ಯ , ಮತ್ತು ಶುಂಗ ಸಾಮ್ರಾಜ್ಯದೊಂದಿಗಿನ ಅವನ ಸಂಬಂಧದ  ಕುರಿತಾಗಿದೆ.

ತನ್ನ ಆಳಿಕೆಯ ಹದಿನಾಲ್ಕನೇ  ವರ್ಷದಲ್ಲಿ  ವರ್ಧಮಾನನಾಗಿರುವ ತ್ರಾತಾರನಾದ ಕಾಶೀಪುತ್ರ ಭಾಗಭದ್ರ ರಾಜನೆಡೆಗೆ ಅಂಟಾಲಿಕಿಡಾಸ್ ಮಹಾರಾಜನಿಂದ ಪ್ರೇಷಿತನಾಗಿ ಯವನದೂತನಾಗಿ ಬಂದ,  ಡಿಯಾನ್ ಎಂಬವನ ಪುತ್ರನಾದ,  ತಕ್ಷಶಿಲೆಯ ನಿವಾಸಿಯಾದ,  ಭಾಗವತನಾದ    ಹೆಲಿಯೋಡೋರ್ ನಿಂದ ದೇವದೇವನಾದ ವಾಸುದೇವನಿಗೆ ಈ ಗರುಡಧ್ವಜವು ಸ್ಥಾಪಿಸಲ್ಪಟ್ಟಿತು.

ಇಲ್ಲಿ   ಸ್ಪಷ್ಟವಾಗಿರದಿದ್ದರೂ ಕೂಡ    ಈ ಶಾಸನವು , ಹೆಲಿಯೋಡೋರಸ್ ನು ಒಬ್ಬ  ಭಾಗವತ  ಅಂದರೆ 'ಭಗವಂತನ ಭಕ್ತ'ನು ಎಂದು  ಸೂಚಿಸುತ್ತದೆ.

ಕಂಬದ ಮೇಲಿನ ಎರಡನೇ ಶಾಸನವು ಹೆಲಿಯೋಡೋರಸ್  ನ   ನಂಬುಗೆಯ ಧರ್ಮದ ಆಧ್ಯಾತ್ಮಿಕ ತಿರುಳನ್ನು  ವಿಸ್ತಾರವಾಗಿ ವಿವರಿಸುತ್ತದೆ.

ದಮ,  ತ್ಯಾಗ, ಅಪ್ರಮಾದ - ಈ ಮೂರು  ಅಮೃತಪದಗಳು ಅನುಷ್ಠಿತವಾದರೆ - ಅವು (ಅನುಷ್ಠಾನ ಮಾಡಿದವನನ್ನು ) ಸ್ವರ್ಗಕ್ಕೆ ಒಯ್ಯುತ್ತವೆ

thumb|179x179px|ಬ್ರಾಹ್ಮೀ ಲಿಪಿಯ  ಮೊದಲ ಬರಹ. ( ಕ್ರಿ.ಪೂ. ೧೧೦)

## ಮಹತ್ವ 
ಹೆಲಿಯೋಡೋರಸ್  ಮತ್ತು  ಸಮಕಾಲೀನ  ಅಗತೋಕ್ಲಸ್  ಇವರುಗಳು ಹಿಂದೂಧರ್ಮ ದ  ವೈಷ್ಣವ ಪಂಥಕ್ಕೆ    ದಾಖಲಾದ ಅತಿಮೊದಲಿನ ಮತಾಂತರಿಗಳು ಎನ್ನಬಹುದು.  ಕೆಲ  ವಿದ್ವಾಂಸರ ಅಬಿಪ್ರಾಯದಂತೆ ಅವನನ್ನು  ಇವತ್ತಿಗೂ ಇರುವ ಶಿಲಾಸ್ತಂಭವೊಂದ ಸ್ಥಾಪಕನಾಗಿರುವನಾದರೂ    ಭಾಗವತ-ಕೃಷ್ಣ ಪಂಥಕ್ಕೆ ಮೊದಲ ಮತಾಂತರಿ ಎನ್ನಲಾಗದು.  ಅವನನ್ನು ರಾಯಭಾರಿಯನ್ನಾಗಿ  ಕಳಿಸಿದ ರಾಜನೂ ಸೇರಿ ಅನೇಕ ಜನರು  ಕೂಡ   ಭಾಗವತ ಸಂಪ್ರದಾಯದ ಅನುಯಾಯಿಗಳೇ.

## ಇವನ್ನೂ ನೋಡಿ 
* ಭಾಗವತ
* ಹಿಂದೂ ಧರ್ಮದ ಇತಿಹಾಸ 
* ಅಂತಲಿಕಿತ

## ಉಲ್ಲೇಖಗಳು 
ವರ್ಗ:ಇತಿಹಾಸ
ಮೈ ಹೆರಿಟೇಜ್

**MyHeritage** ಶೋಧ, ಹಂಚಿಕೆ ಮತ್ತು ಕುಟುಂಬದ ಇತಿಹಾಸದ ಸಂರಕ್ಷಿಸಿಡಲು ವೆಬ್ಸೈಟ್ ಆಗಿದೆ. ಇದು ವಿಶ್ವಾದ್ಯಂತ ತನ್ನ ಬಳಕೆದಾರರಿಗೆ ಆನ್ಲೈನ್, ಮೊಬೈಲ್ ಮತ್ತು ತಂತ್ರಾಂಶ ವೇದಿಕೆಗಳನ್ನು ಒದಗಿಸುತ್ತದೆ. ಬಳಕೆದಾರರು ಪೂರ್ವಜರು ಹುಡುಕಲು ತಮ್ಮ ಆನ್ಲೈನ್ ವಂಶವೃಕ್ಷ ರಚಿಸಬಹುದು.
## ಇತರ ತಾಣಗಳು 
* MyHeritage
* Official website in NL, FR, ES, SE, NO, DK, FI, PT, PL, DE
* Blog
* Facebook
* Twitter

ವರ್ಗ:ಅಂತರಜಾಲತಾಣ
ವರ್ಗ:ಕಂಪನಿಗಳು
ವರ್ಗ:ಅಂತರಜಾಲ
ಮಲ್ಲಿಕಾರ್ಜುನ

ಕನ್ನಡದ ಮೊಟ್ಟಮೊದಲ ಸಂಕಲನ ಗ್ರಂಥ. ಕಾಲ
ಸು. ೧೨೪೦  .ಕೃತಿ:-ಸೂಕ್ತಿಸುಧಾರ್ಣವ ಎಂಬ ಸಂಕಲನ ಗ್ರಂಥದ ಸಂಯೋಜನೆ.೧೯ಆಶ್ವಾಸಗಳು ಇವೆ.ಮಲ್ಲಿಕಾರ್ಜುನ ಈ ಸಂಕಲನದೊಡನೆ ಬಸರಾಳು ಶಾಸನವನ್ನು ರಚಿಸಿದಂತೆ ತಿಳಿದುಬಂದಿದೆ.ಮಗ ಕೇಶಿರಾಜ. ಮಲ್ಲಿಕಾರ್ಜುನ ಹೊಯ್ಸಳರ "ವೀರ ಸೋಮೇಶ್ವರ"ನ ಆಶ್ರಿತ ಕವಿ.

## ಬಿರುದು
ಚಿದಾನಂದ,ಮಲ್ಲಪ,ಚಿದಾನಂದ ಮಲ್ಲಿಕಾರ್ಜುನ.

## ಸಂಕಲನ ಗ್ರಂಥ
**ಸೂಕ್ತಿ ಸುಧಾರ್ಣವ** -
ಕನ್ನಡ ಸಾಹಿತ್ಯದಿಂದ ಉತ್ತಮ ಪದ್ಯಗಳನ್ನಾಯ್ದುಕೊಂಡು ಈ ಸಂಕಲನ ಗ್ರಂಥವನ್ನು ರಚಿಸಿದ್ದಾನೆ. ಈ ಗ್ರಂಥವು ಕನ್ನಡದ ಮೊಟ್ಟ ಮೊದಲ ಸಂಕಲನ ಕೃತಿ.
ಇದಕ್ಕೆ ಕಾವ್ಯಸಾರ ಎಂಬ ಹೆಸರೂ ಇದೆ.ಈ ಗ್ರಂಥ ಕನ್ನಡ ಸಾಹಿತ್ಯದಲ್ಲಿ ಕವಿಗಳ ಕಾಲ ನಿರ್ಣಾಯಕ್ಕೆ ಕರ್ತೃತ್ವ ನಿರ್ಣಯಕ್ಕೆ ಉಪಯುಕ್ತ ಗ್ರಂಥವಾಗಿದೆ.ಈ ಕಾವ್ಯಸಾರದಲ್ಲಿ ಹೊಯ್ಸಳರ ವಂಶದ ಸ್ಥಾಪನೆಯಾದ ವಿಷಯ, ವಂಶವೃಕ್ಷ, ವೀರ ಸೋಮೇಶ್ವರನ ಶೌರ್ಯ ಪ್ರತಾಪಗಳು ವಿವರವಾಗಿ ಚಿತ್ರಿಸಲಾಗಿದೆ.          
**ಚದುರರ  ಮೆಚ್ಚು, ಭಾವುಕರ ಕೈಪಿಡಿ, ಜಾಣರ ಬಯ್ಕೆ,ಸತ್ಕಲಾವಿದರ ವಿಲಾಸಮ್,ಅಕ್ಕರಿಗರಾಭರಣಂ,ಬುಧರಿಚ್ಚೆಯಚ್ಫು,ವೀರದ ಕಣಿ,ಕೂರ್ತುಕೂರಿಸಿದ ನಲ್ಲಳ ಮೈಸಿರಿ**.(೧-೨೫) ಎಂದು ಪೀಠಿಕೆ ಪ್ರಕರಣದಲ್ಲಿ ಕವಿ ತನ್ನ ಆತ್ಮ ಪ್ರಶಂಸೆ ಮಾಡಿಕೊಂಡಿದ್ದಾನೆ.

ವರ್ಗ:ಕವಿಗಳು
ವರ್ಗ:ಹಳಗನ್ನಡ ಕವಿಗಳು
ತಿರುಮಲಾರ್ಯ

ಕಾಲ
ಸು ೧೬೪೫-೧೭೦೬(1645-1706)

## ಬದುಕು
ಚಿಕ್ಕದೇವರಾಯನ ಆಸ್ಥಾನ ಕವಿಗಳಲ್ಲಿ ಅಗ್ರಗಣ್ಯನಾದ ಕವಿ, ಮಿಗಿಲಾಗಿ ಮಂತ್ರಿಯಾಗಿದ್ದನು. ಮೈಸುರು ಜಿಲ್ಲೆ ಶ್ರೀರಂಗಪಟ್ಟಣ ಜನ್ಮ ಸ್ಥಳ. ಬ್ರಾಹ್ಮಣ ಕವಿ.

## ಗ್ರಂಥ
#ಅಪ್ರತಿಮವೀರಚರಿತೆ
#ಚಿಕದೇವರಾಜವಂಶಾವಳಿ
#ಚಿಕದೇವರಾಜವಿಜಯ
#ಚಿಕದೇವರಾಜಶತಕ
*ಈತನ ಎಲ್ಲಾ ಕೃತಿಗಳಲ್ಲಿ ಚಿಕದೇವರಾಜನೇ ಕಥಾನಯಕನಾಗಿದ್ದಾನೆ.ಚಿಕದೇವರಾಜಶತಕ ಉಪಲಬ್ಧವಿಲ್ಲ.

## ಉಲ್ಲೇಖಗಳು 
ವರ್ಗ:ಕವಿಗಳು
ಹಾಲಪೇನ್ಯೊ

thumb
**ಹಾಲಪೇನ್ಯೊ** *ಕ್ಯಾಪ್ಸಿಕಮ್ ಆನ್ಯುಯಮ್* ಪ್ರಜಾತಿಯ ಒಂದು ಮಧ್ಯಮ ಗಾತ್ರದ ಮೆಣಸಿನಕಾಯಿ ಬೀಜಕೋಶ ವಿಧ ತಳಿ. ಒಂದು ಬಲಿತ ಹಾಲಪೇನ್ಯೊ ಹಣ್ಣು ೫-೧೦ ಸೆಂ.ಮಿ. ಉದ್ದವಿದ್ದು ೧-೧.೫ ಇಂಚು ಅಗಲವಾದ ಒಂದು ದುಂಡಗಿನ, ದೃಢ, ನಯವಾದ ತಿರುಳಿನ ಜೊತೆಗೆ ಕೆಳಗೆ ನೇತಾಡುತ್ತದೆ. ಇದು ಸೌಮ್ಯದಿಂದ ಮಧ್ಯಮ ತೀಕ್ಷ್ಣತೆಯನ್ನು ಹೊಂದಿರುತ್ತದೆ, ಸಾಮಾನ್ಯವಾಗಿ ೧,೦೦೦ ಮತ್ತು ೨೦,೦೦೦ ಸ್ಕೋವಿಲ್ ಘಟಕಾಂಶಗಳಷ್ಟು.

ವರ್ಗ:ತರಕಾರಿಗಳು
ಬಕ್ಹ್ವೀಟ್

thumb
**ಬಕ್‍ಹ್ವೀಟ್** (*ಫ಼್ಯಾಗೊಪೈರಮ್ ಎಸ್ಕ್ಯುಲೆಂಟಮ್*) ಅದರ ಧಾನ್ಯದಂತಹ ಬೀಜಗಳಿಗಾಗಿ ಬೆಳೆಸಲಾಗುವ, ಮತ್ತು ಒಂದು ರಕ್ಷಾ ಬೆಳೆಯಾಗಿ ಬಳಸಲಾಗುವ ಒಂದು ಸಸ್ಯ. ಅದರ ಹೆಸರು ಹಾಗಿದ್ದರೂ, ಬಕ್‍ಹ್ವೀಟ್ ಗೋಧಿಗೆ ಸಂಬಂಧಿಸಿಲ್ಲ, ಏಕೆಂದರೆ ಅದು ಹುಲ್ಲಲ್ಲ. ಬದಲಾಗಿ, ಬಕ್‍ಹ್ವೀಟ್ ಸಾರಲ್, ನಾಟ್‍ವೀಡ್ ಮತ್ತು ರೂಬಾರ್ಬ್‍ಗೆ ಸಂಬಂಧಿಸಿದೆ.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ತಮ್ಮಟಕಲ್ಲು ಶಾಸನ

**ತಮ್ಮಟಕಲ್ಲು ಶಾಸನ** ಪೂರ್ವದ ಹಳಗನ್ನಡದ ವೀರಗಲ್ಲು ಶಾಸನ. ಚಿತ್ರದುರ್ಗ ತಾಲ್ಲೂಕಿನ ತಮ್ಮಟಕಲ್ಲು ಗ್ರಾಮದಲ್ಲಿ ದೊರೆತಿದೆ. 'ಎಫಿಗ್ರಾಫಿಯ ಕರ್ನಾಟಕ'ದ ಸಂಪುಟ ೬ರಲ್ಲಿರುವ ೪೨ ಮತ್ತು ೪೩ನೇ ಶಾಸನಗಳಲ್ಲಿ ೪೩ನೇ ವೀರಗಲ್ಲು ಬಹಳ ಪ್ರಮುಖವಾದುದು. ಇದರ ಕಾಲ ಕ್ರಿ.ಶ ೫೦೦. ಇದರಲ್ಲಿ 'ಬಿನಮಣಿಅನ್ತುಭೋಗಿಬಿಣದುಳ್ಮಣಿಲ್ಮನದೋನ್' ಎಂದು ಆರಂಭವಾಗುವ ವೃತ್ತವಿದೆ. ಇದು ಸಂಸ್ಕೃತದಲ್ಲಿ ಪ್ರಸಿದ್ಧವಾಗಿರುವ ಅವಿತರ ಅಥವಾ ಕರ್ನಾಟಕಎಂಬ ಹೆಸರಿನ ವೃತ್ತವೇ ಆಗಿದೆ. ಇದು ಪ್ರಾಸಯುಕ್ತವಾಗಿದೆ. ಇದರಿಂದ ಆ ಕಾಲಕ್ಕೆ ಸಂಸ್ಕೃತದ ಪ್ರಭಾವ ಕನ್ನಡದ ಮೇಲೆ ಅಧಿಕವಾಗಿತ್ತೆಂಬುದು ತಿಳಿಯುತ್ತದೆ. ಭಾಷಿಕ ಅಧ್ಯಯನಕ್ಕೆ ಈ ಶಾಸನ ಒಳ್ಳೆಯ ಲಕ್ಷ್ಯಕೃತಿಯಾಗಿದೆ. 

## ಶಾಸನದ ಇತಿವೃತ್ತ

ಬಿನಮಣಿಅನ್ತುಭೋಗಿಬಿಣದುಳ್ಮಣಿಲ್ಮನದೋನ್
ರಣಮುಖದುಳ್ಳಕೋಲಂನೆರಿಯರ್ಕುಮನಿನ್ದ್ಯಗುಣನ್
ಪ್ರಣಯಿಜನಕ್ಕೆ ಕಾಮನರಸಿ ತೋತ್ಪಲವರ್ಣ್ಣನವನ್
ಗುಣಮಧುರಾಂಕೃದಿವುಪುರುಷನ್ಪುರುಷಪ್ರವರನ್||

ಗುಣಮಧುರಾಂಕ ಎಂಬುವವನು ರತ್ನದಂತೆ ತೇಜಸ್ವಿಯಾಗಿದ್ದಾನೆ. ಇವನು ರಣರಂಗದಲ್ಲಿ ಬಿಲ್ಲು ಹಿಡಿದು ನಿಂತನೆಂದರೆ ಯಾರೂ ತಡೆಯಲಾಗದು. ಇವನು ಅನಂತ ಗುಣವಂತನಾಗಿಯೂ, ಪ್ರಣಯಿಜನಕ್ಕೆ ಕಾಮನ ಬಿಳಿಯ ತಾವರೆಯ ಬಾಣದಂತಹವನೂ, ಪುರುಷ ಶ್ರೇಷ್ಠನೂ ಆದ ಇವನೂ ಪುರುಷರಲ್ಲೆ ಉತ್ಕೃಷ್ಠನಾದವನಾಗಿದ್ದಾನೆ ಎಂದು ಗುಣಮಧುರಾಂಕನನ್ನು ಹೊಗಳಲಾಗಿದೆ. ಈ ಶಾಸನ  ಭಾಷಿಕ ಅಧ್ಯಯನಕ್ಕೆ ಲಕ್ಯ್ಷ ಕೃತಿ  ಎಂಬ ಅಭಿಪ್ರಾಯವಿದೆ.

ವರ್ಗ : ಹಳಗನ್ನಡ
ವರ್ಗ : ಶಾಸನಗಳು

ವರ್ಗ:Articles to be merged
ಬಾದಾಮಿ ಶಾಸನ

**ಬಾದಾಮಿ ಶಾಸನ**: ಶಾಸನದ ಕಾಲ ಸುಮಾರು ೭ನೆ ಶತಮಾನ ಹಳಗನ್ನಡ ಶಾಸನ. ಬಾದಾಮಿಯ ೧ ಬಂಡೆಗಲ್ಲ ಮೇಲೆ ಕೊರೆದ ಆರಭಟ್ಟ ಮಹಾಪುರುಷನ ಸ್ತುತಿಪರ ಪದ್ಯಗಳು ದೊರೆಯುತ್ತವೆ. ಇದು ಒಂದು ವೀರ ಗೀತೆ ಪರಿಯ ಶಾಸನವಾಗಿದೆ.ಈ ಶಾಸನಕ್ಷರಗಳು ಸುಮಾರು ಏಳನೆಯ ಶತಮಾನದ ಹಳಗನ್ನಡ ಲಿಪಿಯಲ್ಲಿವೆ. ಪ್ರಾರಂಭದ ಗದ್ಯ ಮತ್ತು ಸಂಸ್ಕೃತ ಶ್ಲೋಕ ವೊಂದನ್ನು ಬಿಟ್ಟರೆ ಉಳಿದವು ತ್ರಿಪದಿಯಲ್ಲಿವೆ. ಇಲ್ಲಿರುವ ತ್ರಿಪದಿಗಳನ್ನು ಗಮನಿಸಿದರೆ ಇವು ಕನ್ನಡದಲ್ಲಿ ಸಿಕ್ಕಿರುವ ತ್ರಿಪದಿಗಳಲ್ಲಿ ಮೊದಲನೆಯವು. ಈ ಶಾಸನದಿಂದ ಪೂರ್ವದ ಹಳಗನ್ನಡವು ಹಳಗನ್ನಡಕ್ಕೆ ವಾಲುತ್ತಿರುವುದನ್ನು ಕಾಣಬಹುದು. ಶಾನದ ತ್ರಿಪದಿಯೊಂದು ಹೀಗಿದೆ.

ಸಾಧುಗೆ ಸಾಧು ಮಾಧುರ್ಯಂಗೆ ಮಾಧುರ್ಯಂ
ಭಾದಿಪ್ಪ ಕಲಿಗೆ ಕಲಿಯುಗ ವಿಪರೀತನ್
ಮಾಧವನೀತನೈರನಲ್ಲ ||

ಕಪ್ಪೆ ಅರಭಟ್ಟ ಎಂಬುವನು ಪ್ರಸಿದ್ದ ಐತಿಹಾಸಿಕ ವ್ಯಕ್ತಿಯಾಗಿರಬಹುದು. ಇವನ ಬಗ್ಗೆ ಹೆಚ್ಚಿನ ಮಾಹಿತಿ ಎಲ್ಲಿಯೂ ದೊರೆಯುವುದಿಲ್ಲ. ಅವನು ತನ್ನ ರಾಜನ ಬಗ್ಗೆ ಅಭಿಮಾನ ಪೂರ್ವಕವಾಗಿ ಮಾತನಾಡಿರುವುದನ್ನು ಇಲ್ಲಿ ಕಾಣಬಹುದಾಗಿದೆ. ನಮ್ಮ ಅರಸ ಒಳ್ಳೆಯವರಿಗೆ ಒಳ್ಳೆಯವನು(ಸಾಧುಗೆ ಸೂಕ್ಷ್ಮವಾಗಿ ಮಧುರ ಭಾವನೆಯುಳ್ಳವರಿಗೆ ಮಧುರವಾದವನು) ತೊಂದರೆ ಕೊಡುವವರಿಗೆ ವಿಪರೀತ ತೊಂದರೆ ಕೊಡುತ್ತಾನೆ.
ಇದರಿಂದಾಗಿ 'ಮಾಧವ'ಎಂದು ಗುರುತಿಸಿಕೊಂಡಿದಾನೆ. ಇವನು ಒಂದು ರೀತಿಯಲ್ಲಿ ಶ್ರೀಕೃಷ್ಣನಿದ್ದಂತೆ ಎಂದಿರುವುದು ಗೋಚರವಾಗುತ್ತದೆ.

## ನೋಡಿ
*ವಿವರಕ್ಕೆ:ಕಪ್ಪೆ ಅರಭಟ್ಟ
## ಉಲ್ಲೇಖಗಳು 
ವರ್ಗ:ನಡುಗನ್ನಡ
ವರ್ಗ:ಶಾಸನಗಳು
ವರ್ಗ:Articles to be merged
ಸಿದ್ಧರಾಮ

**ಸಿದ್ಧರಾಮ** ೧೨ನೇ ಶತಮಾನದಲ್ಲಿ ಸೊನ್ನಲಿಗೆಯಲ್ಲಿದ್ದ ಪ್ರಸಿದ್ಧ ವಚನಕಾರ. ೧೨ನೇ ಶತಮಾನದಲ್ಲಿ ಶಿವಶರಣರು ಶ್ರಮದಾನ, ಸ್ವಯಂಸೇವೆಯನ್ನು ಕಾರ್ಯರೂಪಕ್ಕೆ ತಂದಿದ್ದರು. ಆ ಕಾಲಘಟ್ಟದ 'ಕಾಯಕ ಪ್ರತಿನಿಧಿ'ಯಾಗಿ ಸಿದ್ಧರಾಮ ನಿಲ್ಲತ್ತಾನೆ.

## ಸಿದ್ಧರಾಮನ ಹುಟ್ಟು/ಬಾಲ್ಯ
*ಮುದ್ಧಗೌಡ ಮತ್ತು ಸುಗ್ಗವ್ವೆಗೆ ಸುಮಾರು ೫೦ವರ್ಷಗಳಾದ ಮೇಲೆ ತೇಜಸ್ವಿಯಾದ ಗಂಡು ಮಗುವೊಂದು ಜನಿಸುತ್ತದೆ. ಸಿದ್ಧರಾಮ ಕುರುಬ ಸಮಾಜದ ಮುದ್ಧಗೌಡ ಮತ್ತು ಸುಗ್ಗವ್ವೆಯರಲ್ಲಿ ತಾರುಣ್ಯದ ರಾಗ-ದ್ವೇಷ, ಕಾಮ-ಕ್ರೋಧಗಳು ವಿಜೃಂಭಿಸುವಾಗ ಹುಟ್ಟದೆ, ಅರಿಷಡ್ವರ್ಗಗಳೆಲ್ಲ ಶರೀರದಲ್ಲಿ ಆರುತ್ತಾ, ಪ್ರೇಮದಿಂದ ಪಕ್ವಗೊಂಡ ಅಪರ ವಯಸ್ಸಿನ ದೇಹದಲ್ಲಿ ಹುಟ್ಟುತ್ತಾನೆ. ಈತನ ಕಾಲ ೧೧೫೦(12ನೇ ಶತಮಾನ)
*ಮಗುವಿಗೆ ತಾಯಿ ಸಿದ್ಧರಾಮನೆಂಬ ಹೆಸರಿಡಬೇಕೆಂದರೆ, ತಂದೆ ಮಗನಿಗೆ 'ಧೂಳಿಮಾಕಾಳ'ನೆಂದು ಹೆಸರಿಡಲು ಆಲೊಚಿಸುತ್ತಾನೆ. ಸಿದ್ಧರಾಮ ಬಾಲ್ಯದಲ್ಲಿ ಮೌನದ ಅಪರಾವತಾರವೇ ಆಗಿದ್ದ. ಅವನೊಳಗಿನ ತೇಜಸ್ಸು 'ತಿಲದೊಳಗಿನ ತೈಲದಂತೆ, ಹಾಲಿನ ಮರೆಯ ತುಪ್ಪದಂತೆ' ಅಂತರಂಗದಲ್ಲಿ ಸುಪ್ತವಾಗಿದ್ದು, ಮೆಲ್ಲ ಮೆಲ್ಲನೆ ಮಾವಿನ ಮರದಡಿಯಲ್ಲಿ ಪಶುಪತಿಯ ಆರಾಧನೆಯೊಂದಿಗೆ ವಿಕಾಸಗೊಳ್ಳುತ್ತಾ ಸಾಗುತ್ತದೆ.

## ಸಿದ್ಧರಾಮನ ಸತ್ವಪರೀಕ್ಷೆ/ಪವಾಡ/ಅಲ್ಲಮರ ಜೊತೆಗೆ ಸಂವಾದ 
*ಸೊನ್ನಲಿಗೆಯ ಜನ ಸಿದ್ಧರಾಮ ಪವಾಡ ಪುರುಷನೆಂದು ನಂಬುವುದರಲ್ಲೇ ಹೆಚ್ಚು ಖುಷಿ ಪಡುತ್ತಾರೆ.ಅವರ ದೃಷ್ಟಿಯಲ್ಲಿ ಸಿದ್ಧರಾಮ ದಿನಾ ರಾತ್ರಿ ಕೈಲಾಸಕ್ಕೆ ಹೋಗಿ, ಬೆಳಿಗ್ಗೆ ಅಲ್ಲಿಂದಲೇ ಬರೋದು. 
*ಸಿದ್ಧರ ಸಿದ್ಧ ಕುಟಿಲ ವಿದ್ಯಾಸಾಗರ ಸಿದ್ಧರಾಮನ ಪವಾಡವನ್ನು ಕೇಳಿ ಬಂದು ಅವನನ್ನು ನೇರವಾಗಿ ಪರೀಕ್ಷಿಸುತ್ತಾನೆ.  ಕುಟಿಲ ವಿದ್ಯಾಸಾಗರನ ಶಿಷ್ಯರು ಸಿದ್ಧರಾಮನ ಶಿಷ್ಯರನ್ನು ಸಾಯಿಸಲು ಗುಗ್ಗರಿಯಲ್ಲಿ ಭಯಂಕರ ವಿಷ ಬೆರೆಸಿಟ್ಟುರುವುದು ಸಿದ್ಧರಾಮನಿಗೆ ಗೊತ್ತಾಗುತ್ತದೆ. ಭಯಂಕರ ವಿಷ ಮಿಶ್ರಿತ ಆಹಾರವನ್ನು ಮಲ್ಲಿಕಾರ್ಜುನನ ಕೃಪೆಯಿಂದ ಸಿದ್ಧರಾಮ ಅಮೃತವನ್ನಾಗಿಸಿ ತನ್ನ ಶಿಷ್ಯರಿಗೆ ಅದನ್ನು ಹಂಚುತ್ತಾನೆ.
*ಮತ್ತೊಮ್ಮೆ ಸಿದ್ಧರಾಮ ಕೆಂಪಗೆ ಕಾದ ಪಂಚಲೋಹದ ಗುಂಡನ್ನು ಬರಿಗೈನಲ್ಲಿ ಹಿಡಿದು ತನ್ನ ಶಿಷ್ಯರಿಗೆ ತೋರಿಸುತ್ತಾನೆ.
*ಅಲ್ಲಮಪ್ರಭುಗಳು ಹಾಗೂ ಸಿದ್ದರಾಮರ ಸಂವಾದ:ಕೆರೆ ಕಟ್ಟುವ ಸಂದರ್ಭದಲ್ಲಿ ಅಲ್ಲಮಪ್ರಭುಗಳು ಬಂದು ಅಲ್ಲಿರುವ ಶಿಷ್ಯರನ್ನು ಕರೆದು ಎಲ್ಲಿ ನಿಮ್ಮ ಒಡ್ಡರ ಸಿದ್ದರಾಮ, ಒಡ್ಡರಾಮ ಎನ್ನುವರು.ಒಡ್ಡರಾಮ ಎಂದಕೂಡಲೇ ಶಿಷ್ಯರು ಕಲ್ಲು ಕೋಲುಗಳಿಂದ ಹೊಡೆದರು, ಬೀಸಿರುವ ಕಲ್ಲುಗಳು ಹೂವು ಪತ್ರೆಗಳಾಗಿ, ಕೋಲುಗಳು ಹೂಮಾಲೆಗಳಾಗಿ ಪ್ರಭುವಿನ ಪಾದದ ಮೇಲೆ ಬಿದ್ದವು, ಸಿದ್ದರಾಮರ ಶಿಷ್ಯರು ಆಶ್ಚರ್ಯಚಕಿತರಾಗಿ ಇವನನ್ನ ನಮ್ಮ ಕಡೆಯಿಂದ ಮಣಿಸಲು ಸಾಧ್ಯವಿಲ್ಲ ನಮ್ಮ ಒಡೆಯ ಆದರೂ ಸರಿ ಅಂತ ಸಿದ್ದರಾಮರ ಕಡೆ ಹೋಗಿ ದೂರನ್ನು ಸಲ್ಲಿಸಿದರು. ಯಾವನೋ ಒಬ್ಬ ಸನ್ಯಾಸಿ ಮಾಯಾವಿ ಬಂದು ನಿಮ್ಮನ್ನ ಒಡ್ಡರಾಮ, ಒಡ್ಡ, ದಡ್ಡ ಒಡ್ಡ, ಮೂರ್ಖ ಒಡ್ಡ ಎಂದು ಅವಮಾನಿಸಿತ್ತಿರುವನು ಎಂದಾಗ ಸಿದ್ದರಾಮರಿಗೆ ಎಲ್ಲಿಲ್ಲದ ಕೋಪ ಬಂತು, ಕೋಪದಲ್ಲಿ ಯಾರವನು ಕಾಮಾರಿಯೋ, ದನುಜಾರಿಯೋ ತೋರವನ ನಾಲಿಗೆಯನ್ನ ಬೇರುಸಮೇತ ಕೀಳುಬಿಡುವೆನು. ದಾಪುಗಾಲು ಹಾಕುತ್ತಾ ಬಂದು ಅಲ್ಲಮರ ಎದುರುಗಡೆ ನಿಂತು, ನೀನೆ ಏನು ನನ್ನ ದಡ್ಡ ಒಡ್ಡ ಎಂದದ್ದು ಎಂದಾಗ, ಅಲ್ಲಮರು ಹೌದು ನಾನೇ ಎಂದರು, ಇಬ್ಬರ ನಡುವೆ ವಾದವಿವಾದಗಳು ನಡೆದವು, ಕೊನೆಗೆ ಸಿದ್ದರಾಮರು ಶಿವನು ಕೊಟ್ಟ ಮೂರನೇಯ ಕಣ್ಣನ್ನು ತೆರದರು, ಅಲ್ಲಿರುವ ಜನ ಗಾಬರಿಗೊಂಡರು, ಧಗಧಗಿಸುತ್ತ ಉರಿ ಬಂತು, ಇನ್ನೇನು ಇಡಿ ಸೊನ್ನಲಿಗೆ ಸುಡುವಂತಿತ್ತು ಅಲ್ಲಮರ ಕಡೆ ಧಗಧಗಿಸುತ್ತ ಉರಿಬಂತು ಪ್ರಭುವಿನ ಪಾದದೊಳಗೆ ಐಕ್ಯವಾಯಿತು. ಸಿದ್ದರಾಮರಿಗೆ ತಮ್ಮ ತಪ್ಪಿನ ಅರಿವಾಗಿ ಪ್ರಭುವಿನ ಪಾದಕ್ಕೆ ಎರಗಿದರು. ಕೊನೆಗೆ ಕಲ್ಯಾಣಕ್ಕೆ ತೆರಳಿದರು.ಮತ್ತೆ ಮುಂದುವರೆದು ಅಲ್ಲಿರುವ ಪ್ರತಿಯೊಬ್ಬರ ಜಾತಿ ಹೆಸರಿನೊಂದಿಗೆ ಅವರ ಹೆಸರನ್ನ ತೆಗೆದುಕೊಳ್ಳುತ್ತಾ ಹಾವಿನಾಳ ಕಲ್ಲಯ್ಯನವರ ಜಾತಿಯೊಂದಿಗೆ ಅವರ ಹೆಸರನ್ನು ತೆಗೆದುಕೊಳ್ಳುತ್ತಾ, ಮತ್ತೆ ಸಿದ್ದರಾಮರ ಕಡೆ ತಿರುಗಿ ಪ್ರೀತಿಯಿಂದ ಯೋಗಿಗಳ ಯೋಗಿ ಒಡ್ಡ ಸಿದ್ದರಾಮ ಎಂದಾಗ ಶಿಷ್ಯರೆಲ್ಲರೂ ತಲೆಬಾಗಿ ನಮಸ್ಕರಿಸಿದರು. ಕೊನೆಗೆ ಜ್ಞಾನೋದಯವಾಗಿ ಸಿದ್ದರಾಮರು ಕಲ್ಯಾಣಕ್ಕೆ ಹೊರಡಲು ಸಿದ್ದರಾದರು.

## ಸಿದ್ಧರಾಮನ ವಚನ

ಹಸಿವುದೋರದ ಮುನ್ನ, ತೃಷೆದೋರದ ಮುನ್ನ
ವ್ಯಾಧಿ ವಿಪತ್ತುಗಳು ಬಂದಡರದ ಮುನ್ನ
ಕಪಿಲಸಿದ್ದ ಮಲ್ಲಿಕಾರ್ಜುನ ಲಿಂಗವ ಪೂಜಿಸೋ ಮುನ್ನ ಮುನ್ನ|
 

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ಋಷಿ ಪ್ರಭಾಕರ

**ಶ್ರೀ ಋಷಿ ಪ್ರಭಾಕರ** ಇವರು 'ಋಷಿ ಸಂಸೃತಿ ವಿದ್ಯಾಕೇಂದ್ರ'ದ ಸಂಸ್ಥಾಪಕರು. ಇವರು 'ಸಿದ್ಧ ಸಮಾದಿ ಯೋಗ', 'ಕಾಯಕಲ್ಪ ಕ್ರಿಯಾ', 'ನೂರು ಪ್ರತಿಶತ ನೆನಪಿನ ಶಕ್ತಿ' ಮೊದಲಾದ ಯೋಜನೆಗಳನ್ನು ಪ್ರಾರಂಭಿಸಿದರು.
ಸ್ವಾಮಿ ಕ್ರಿಯಾನಂದ

**ಸ್ವಾಮಿ ಕ್ರಿಯಾನಂದ** (ಜೇಮ್ಸ್ ಡೊನಾಲ್ಡ್ ವಾಲ್ಟರ್ಸ್) ಇವರು ಪರಮಹಂಸ ಯೋಗಾನಂದರ ನೇರ ಶಿಷ್ಯ ಹಾಗೂ ಆನಂದ ಸಂಸ್ಥೆಯ ಸಂಸ್ಥಾಪಕ. ಯೋಗಾನಂದರು ತಮ್ಮ ಜೀವಿತಾವಧಿಯಲ್ಲಿ ಇವರಿಗೆ ತಮ್ಮ 'ಸೆಲ್ಫ್ ರಿಯಲೈಸೇಶನ್ ಫೆಲಾಶಿಪ್'ನ ಆಡಳಿತ ಮಂಡಳಿಗೆ ಸೇರಿಸಿಕೊಂಡರು. ಕ್ರಿಯಾನಂದರಿಗೆ ತಮ್ಮ ಕ್ರಿಯಾಯೋಗದ ದೀಕ್ಷೆಯನ್ನು ಕೊಡಲು ಅನುಮತಿಸಿದ್ದರು. ಯೋಗಾನಂದರ ಕಾಲಾನಂತರ ಇವರು ಸನ್ಯಾಸ ದೀಕ್ಷೆಯನ್ನು 1955ರಲ್ಲಿ ಎಸ್.ಆರ್.ಎಫ್.ನ ಆಗಿನ ಅಧ್ಯಕ್ಷೆ ಶ್ರೀ ಶ್ರೀ ದಯಾಮಾತ ಅವರಿಂದ ಪಡೆದು ಕ್ರಿಯಾನಂದ ಎಂಬ ಹೆಸರನ್ನು ಪಡೆದರು.ಇವರು ಆಂಗ್ಲಭಾಷೆಯನ್ನು ಹೊರತು ಪಡಿಸಿ ಭಾರತೀಯ ಭಾಷೆಗಳಾದ ಹಿಂದಿ,ಬಂಗಾಲಿಯನ್ನೂ ಬಲ್ಲವರಾಗಿದ್ದರು. 2009ರಲ್ಲಿ ಇವರು ನಯಾಸ್ವಾಮಿ ಎಂಬ ಹೊಸ ಸ್ವಾಮಿ ಪಂಥವನ್ನು ಪ್ರಾರಂಭಿಸಿದರು.

ವರ್ಗ:ಆಧ್ಯಾತ್ಮ
ಮರಿಯ ಜಯಂತಿ

**ಮರಿಯ ಜಯಂತಿ**ಯು ಒಂದು ಒಗ್ಗೂಡುವಿಕೆಯ ಹಾಗು ಕುಟುಂಬದ ಹಬ್ಬವಾಗಿದೆ.ಈ ಹಬ್ಬವನ್ನು ಮಂಗಳೂರು ಹಾಗು ಉಡುಪಿಯ ಭಾಗದಲ್ಲಿ ಕೊಂಕಣಿ ಮತಾಡುವ ಕ್ರೈಸ್ತರು ಹೆಚ್ಚಾಗಿ ಆಚರಿಸುತ್ತಾರೆ.ಮರಿಯಮ್ಮನವರ ಜನುಮವು ಈ ಹಬ್ಬದ ಪ್ರಮುಖ್ಯತೆಯಾಗಿದೆ. ಈ ಹಬ್ಬವನ್ನು ಹೆಣ್ಣುಮಕ್ಕಳ ಹಬ್ಬವೆಂದೂಸಹ ಕರೆಯಲಾಗುತ್ತದೆ.

## ಹಿನ್ನೆಲೆ
ಕೋಂಕಣಿಯಲ್ಲಿ ಈ ಹಬ್ಬವನ್ನು "ಮೋಂತಿ ಫೆಸ್ತ್" ಎಂದು ಕರೆಯಲಾಗುತ್ತದೆ. "ಮೋಂತಿ ಫೆಸ್ತ್" ಎಂಬ ಹೆಸರು ಫರಂಗಿ ಪೇತೆಯ ಮಾತೆ ಮರಿಯಾನೋ ಎಂಬ ಚರ್ಚಿನ ಹೆಸರಿನಿಂದ ಬಂದಿದೆ.ಟಿಪ್ಪು ಸುಲ್ತಾನನ ಕಾಲದಲ್ಲಿ ಹಲವಾರು ಕ್ರೈಸ್ತ ಗುಡಿಯನ್ನು ನಾಶಮಾಡಿದ್ದಾದರು, ಈ ಒಂದು ಗುಡಿಯು ಮಾತ್ರ ನಾಶವಾಗದೆ ಮಂಗಳೂರು ಪ್ರದೇಶದಲ್ಲಿ ಬಹಳ ಪ್ರಾಮುಖ್ಯತೆಯನ್ನು ಹೊಂದಿದೆ.ಈ ಒಂದು ಹಬ್ಬದ ದಿನ ಎಲ್ಲಾ ಜನರು ಒಟ್ಟುಗೂಡಿ ಮಾಂಸ-ಮೀನು ಮಾಡದೆ, ಹೊಸ ತೆನೆ ಹಾಗು ಹೊಸ ಫಲದಿಂದ ಮಾಡಿದ ತರಕಾರಿ ಊಟವನ್ನು ಮಾಡುತ್ತಾರೆ.

## ಆಚರಣೆ
ಪ್ರಪ್ರಥಮವಾಗಿ ಈ ಹಬ್ಬದ ದಿನ ಹೋಸ ತೆನೆಯನ್ನು ಕ್ರೈಸ್ತ ಗುಡಿಯಲ್ಲಿ ಪವಿತ್ರೀಕರಿಸಲಾಗುತ್ತದೆ.ಪೂಜೆಯ ಮೋದಲು ಈ ಒಂದು ತೆನೆಯನ್ನು ಪವಿತ್ರೀಕರಿಸಿ, ಪೂಜೆಯ ಕೊನೆಯಲ್ಲಿ ಕುಟುಂಬದ ಯಜಮಾನರಿಗೆ ಅಥವಾ ಹಿರಿಯರಿಗೆ ಹಂಚಲಾಗುತ್ತದೆ. ಇದನ್ನು ತದನಂತರ ಮನೆಯಲ್ಲಿ ಹಾಲು ಅಥವ ಪಾಯಸದಲ್ಲಿ ಸೇರಿಸಿ ಸೇವಿಸಲಾಗುತ್ತದೆ.ಮಕ್ಕಳು ಈ ಹಬ್ಬದ ದಿನ ಹೋವನ್ನು ಮರಿಯಮ್ಮನವರಿಗೆ ಒಟ್ಟುಗೂಡಿಸಿ ಅರ್ಪಿಸುತ್ತಾರೆ. ಪೂಜೆಯ ಕೋನೆಯಲ್ಲಿ ಮಕ್ಕಳಿಗಾಗಿ ಸಿಹಿತಿಂಡಿಯನ್ನು ಹಂಚಲಾಗುತ್ತದೆ.ಈ ಹಬ್ಬದ ದಿನ ಪೂಜೆಯ ಸಮಯದಲ್ಲಿ ಮುಖ್ಯವಾಗಿ ಕುಟುಂಬಗಳಿಗೆ ಹಾಗು ಹೆಣ್ಣುಮಕ್ಕಳಿಗಾಗಿ ಪ್ರಾರ್ಥನೆ ಮಾಡಲಾಗುತ್ತದೆ.

ಗುಡುಯಲ್ಲಿ ನಡೆದ ಪೂಜೆಯ ನಂತರ ಮನೆಯಲ್ಲೂ ಊಟದ ಮುಂಚೆ ಪ್ರಾರ್ಥನೆ ಮಾಡಲಾಗುತ್ತದೆ. ಈ ಪ್ರಾರ್ಥನೆಯಲ್ಲಿ ಕುಟುಂಬದ ಐಕ್ಯತೆ ಹಾಗು ಅನ್ಯೋನತೆಗಾಗಿ ಪ್ರಾರ್ಥನೆ ಮಾದಲಾಗುತ್ತದೆ.ಹೊರದೇಶದಲ್ಲಿರುವ ಕುಟ್ಂಬದವರಿಗೂ ಹಾಗು ಕುಟುಂಬದಲ್ಲಿ ತೀರಿಕೂಂಡವರಿಗೂ ಮುಖ್ಯವಾಗಿ ಪ್ರಾರ್ಥನೆ ಮಾಡಲಾಗುತ್ತದೆ.ಪ್ರಾರ್ಥನೆಯ ನಂತರ ಕುಟುಂಬದವರೆಲ್ಲರೂ ಒಟ್ಟಾಗಿ ಕೆಳಗೆ ಕುಳಿತು, ಬಾಳೇಎಲೆಯಲ್ಲಿ ಊಟ ಮಾಡುತ್ತಾರೆ.

## ಉಲ್ಲೇಖ
* https://en.wikipedia.org/wiki/Mary_(mother_of_Jesus)
* http://www.americancatholic.org/features/saints/saint.aspx?id=1132 

ವರ್ಗ:ಹಬ್ಬಗಳು
ಸ್ವಾಮಿ ಯುಕ್ತೇಶ್ವರ ಗಿರಿ

ಶ್ರೀ ಯುಕ್ತೇಶ್ವರ ಗಿರಿ (10 ಮೇ 1855 – 9 ಮಾರ್ಚ್ 1936) ಇವರ ಪೂರ್ವಾಶ್ರಮದ ಹೆಸರು ಪ್ರಿಯಾನಾಥ ಕರಾರ್, ಇವರು ಸತ್ಯಾನಂದ ಗಿರಿ ಮತ್ತು ಪರಮಹಂಸ ಯೋಗಾನಂದರ ಗುರುಗಳು. ಇವರು ಲಾಹಿರಿ ಮಹಾಶಯರ ಶಿಷ್ಯರು. ಯೋಗಾನಂದರು ಇವರನ್ನು "ಜ್ಞಾನಾವತಾರ" (ಜ್ಞಾನದ ಅವತಾರ ಪುರುಷ) ಎಂದು ಕರೆದರು. ಇವರೊಬ್ಬ ಕ್ರಿಯಾಯೋಗಿ, ಜ್ಯೋತಿಷಿ ಮಾತ್ರವಲ್ಲದೆ ಭಗವದ್‍ಗೀತೆ ಮತ್ತು ಬೈಬಲ್ ಕುರುತಾಗಿ ಅಗಾಧ ಜ್ಞಾನ ಹೊಂದಿದ್ದರು.
## ಪೂರ್ವಾಶ್ರಮ
ಪ್ರಿಯಾನಾಥ ಕರಾರ್ (ಯುಕ್ತೇಶ್ವರ) ಕ್ಷೇತ್ರನಾಥ ಕರಾರ್ ಮತ್ತು ಕದಂಬಿನಿ ದಂಪತಿಯರ ಪುತ್ರನಾಗಿ ಸಿರಾಂಪುರದಲ್ಲಿ ಜನಿಸಿದರು. ಬಹಳ ಸಣ್ಣ ವಯಸ್ಸಿನಲ್ಲೇ ತಮ್ಮ ತಂದೆಯನ್ನು ಕಳೆದುಕೊಂಡ ಇವರು ತಮ್ಮ ಕುಟುಂಬದ ಭೂಜವಾಬ್ದಾರಿಯನ್ನು ಹೊರಬೇಕಾಯಿತು. ಸಿರಾಂಪುರದ ಕ್ರೈಸ್ತ ಮಿಶನರಿ ಕಾಲೇಜಿನಲ್ಲಿ ಕಲಿಯುವಾಗ ಬೈಬಲ್ ಕುರಿತಾಗಿ ಆಸಕ್ತಿಯನ್ನು ತಳೆದರು. ಇವರು ಕಾಲೇಜು ಶಿಕ್ಷಣವನ್ನು ಮುಗಿಸಿದ ಬಳಿಕ ಮದುವೆಯಾಗಿ ಒಂದು ಮಗಳನ್ನು ಪಡೆದಿದ್ದರು. 
## ಗುರುವಿನ ಸಂಪರ್ಕದಲ್ಲಿ
1884ರಲ್ಲಿ ಪ್ರಯಾನಾಥನು ವಾರಣಾಸಿಯ ಲಾಹಿರಿ ಮಹಾಶಯರನ್ನು ಭೇಟಿಯಾದರು.ತದನಂತರ ಅವರಿಂದ ಕ್ರಿಯಾಯೋಗ ದೀಕ್ಷೆಯನ್ನು ಪಡೆದು ಅವರ ಶಿಷ್ಯರಾದರು.1894ರ ಅಲಹಾಬಾದಿನ ಕುಂಭಮೇಳದಲ್ಲಿ ತಮ್ಮ ಪರಮಗುರುಗಳಾದ ಮಹಾವತಾರ ಬಾಬಾಜಿಯವರನ್ನು ಭೇಟಿಯಾದರು. ಈ ಸಂದರ್ಭದಲ್ಲಿ ಅವರು ಪ್ರಿಯಾನಾಥರಿಗೆ ಹಿಂದು ಹಾಗು ಕ್ರೈಸ್ತ ಧರ್ಮಗಳ ತತ್ವಸಿದ್ದಾಂತಗಳ ಹೋಲಿಕೆಯನ್ನು ಕುರಿತು ಒಂದು ಕೃತಿ ರಚಿಸುವಂತೆ ಹೇಳಿದರು. ಅದೇ ವರ್ಷ ಅವರು ಈ ಕೃತಿಯನ್ನು ಮುಗಿಸಿದರು, ಅದನ್ನು *ಕೈವಲ್ಯ ದರ್ಶನಂ* (ದಿ ಹೋಲಿ ಸಾಯನ್ಸ್) ಎಂದು ಹೆಸರಿಸಿದರು.

ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು
ವರ್ಗ:ಆಧ್ಯಾತ್ಮ
ಲಾಹಿರಿ ಮಹಾಶಯ

ಶ್ಯಾಮಚರಣ ಲಾಹಿರಿ (30 ಸೆಪ್ಟೆಂಬರ್ 1828 - 26 ಸೆಪ್ಟೆಂಬರ್ 1895) ಇವರು **ಲಾಹಿರಿ ಮಹಾಶಯ** ಎಂದೇ ಪ್ರಖ್ಯಾತರು. ಇವರು ಓರ್ವ ಯೋಗಿ ಹಾಗು ಮಹಾವತಾರ ಬಾಬಾಜಿ ಅವರ ಶಿಷ್ಯರು. ಇವರು ಯೋಗಿರಾಜ ಮತ್ತು ಕಾಶಿಬಾಬಾ ಎಂದೇ ಪ್ರಖ್ಯಾತರು. ಇವರು ಪರಮಹಂಸ ಯೋಗಾನಂದರ ಗುರುಗಳಾದ ಸ್ವಾಮಿ ಯುಕ್ತೇಶ್ವರ ಗಿರಿಯವರ ಗುರುಗಳು. ಲಾಹಿರಿ ಮಹಾಶಯರು ಬ್ರಿಟೀಶ್ ಆಡಳಿತ ಭಾರತದ ಸೇನೆಯ ಲೆಕ್ಕ ಪತ್ರಪರಿಶೋದಕರಾಗಿದ್ದರು. 1861ರಲ್ಲಿ ಕ್ರಿಯಾಯೋಗವನ್ನು ತಮ್ಮ ಗುರುಗಳಿಂದ ಪಡೆದ ನಂತರ ಲಾಹಿರಿ ಮಹಾಶಯ ಎಂದು ತಮ್ಮ ಶಿಷ್ಯರಿಂದ ಕರೆಯಲ್ಪಟ್ಟವರು. ಇವರು ತಮ್ಮ ಸಂಸಾರದೊಂದಿಗೆ ವಾರಣಾಸಿಯಲ್ಲಿ ಜೀವನವನ್ನು ಕೊನೆಯವರೆಗೆ ಸಾಗಿಸಿದ್ದರು.
ಇವರು ತಮ್ಮ ಶಿಷ್ಯರಾದ ಸ್ವಾಮಿ ಯುಕ್ತೇಶ್ವರ ಗಿರಿಯ ಶಿಷ್ಯರಾದ ಪರಮಹಂಸ ಯೋಗಾನಂದರ 'ಯೋಗಿಯ ಆತ್ಮಕಥೆ' ಎಂಬ ಕೃತಿಯ ಮೂಲಕ ಜಗದ್ವಿಖ್ಯಾತಿ ಪಡೆದರು. ಯೋಗಾನಂದರ ಪ್ರಕಾರ ಮಹಾವತಾರ ಬಾಬಾಜಿಯವರು ಕ್ರಿಯಾಯೋಗದ ಪುನರುತ್ಥಾನಕ್ಕಾಗಿ ಲಾಹಿರಿ ಮಹಾಶಯರನ್ನು ಆರಿಸಿದ್ದರು. ಯೋಗಾನಂದರ ಗುರುಗಳು, ತಂದೆ-ತಾಯಿ ಲಾಹಿರಿ ಮಹಾಶಯರ ಶಿಷ್ಯರಾಗಿದ್ದರು. ಲಾಹಿರಿ ಮಹಾಶಯರು ಯೋಗಾನಂದರು ಸಣ್ಣ ಬಾಲಕನಾಗಿದ್ದಾಗ ಅವರ ತಾಯಿಯ ಬಳಿ "ಈತ ಆಧ್ಯಾತ್ಮ ಇಂಜಿನ್ ಆಗುತ್ತಾನೆ,ದೇವರ ಸಾಮ್ರಾಜ್ಯಕ್ಕೆ ಅನೇಕ ಆತ್ಮಗಳನ್ನು ಕೊಂಡೊಯ್ಯುತ್ತಾನೆ" ಎಂದು ಭವಿಷ್ಯ ನುಡಿದಿದ್ದರು.
## ಬಾಲ್ಯ
ಲಾಹಿರಿ ಮಹಾಶಯರು ಬಂಗಾಳ ಪ್ರಾಂತ್ಯದ ಗುರ್ಣಿ ಗ್ರಾಮದ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು.ಇವರು ಮುಕ್ತಕಾಶಿ ಮತ್ತು ಗೌರಮೋಹನ ಲಾಹಿರಿ ದಂಪತಿಗಳ ಕೊನೆಯ ಮಗ. ಇವರ ತಾಯಿ ಮಹಾನ್ ಶಿವಭಕ್ತೆಯಾಗಿದ್ದರು. ಲಾಹಿರಿಯವರು ಮೂರು ವರ್ಷದ ಬಾಲಕನಾಗಿದ್ದಾಗಲೆ ತಮ್ಮ ತಾಯಿಯನ್ನು ಕಳೆದುಕೊಂಡರು. ಎಳೆಯ ಪ್ರಾಯದಿಂದಲೇ ಇವರು ಧ್ಯಾನಸ್ಥರಾಗಿ ಮರಳಲ್ಲಿ ಕುತ್ತಿಗೆ ತನಕ ಮುಚ್ಚಿರುತ್ತಿದ್ದರಂತೆ. ನೆರೆಯಲ್ಲಿ ತಮ್ಮ ಮನೆಯನ್ನು ಕಳೆದುಕೊಂಡ ಮೇಲೆ ಇವರ ಸಂಸಾರ ವಾರಣಾಸಿಗೆ ತೆರಳಿತಂತೆ. ಅಲ್ಲಿಯೇ ಲಾಹಿರಿ ಮಹಾಶಯರು ತಮ್ಮ ಜೀವನದ ಬಹುತೇಕ ವರ್ಷಗಳನ್ನು ಕಳೆದರು.ಬಾಲ್ಯದಿಂದಲೇ ಉರ್ದು, ಹಿಂದಿ,ಬಂಗಾಲಿ,ಸಂಸೃತ,ಪರ್ಶಿಯನ್,ಫ್ರೆಂಚ್ ಹಾಗು ಇಂಗ್ಲೀಷ್ ಭಾಷೆಗಳನ್ನು ಕಲಿತರು.
## ಗೃಹಸ್ಥ ಜೀವನ
1846ರಲ್ಲಿ ಕಾಶಿಮಣಿಯವರೊಂದಿಗೆ ಲಾಹಿರಿ ಮಹಾಶಯರ ವಿವಾಹ ನೆರವೇರಿತು. ಈ ದಂಪತಿಗಳಿಗೆ ಇಬ್ಬರು ಗಂಡು ಮಕ್ಕಳು ಮತ್ತು ಮೂವರು ಹೆಣ್ಣುಮಕ್ಕಳು ಹುಟ್ಟಿದರು. ಇವರ ಇಬ್ಬರು ಮಕ್ಕಳು ತಂದೆಯಂತೆ ಆಧ್ಯಾತ್ಮ ಹಾದಿಯನ್ನು ತುಳಿದರು. ಇವರ ಮಡದಿ ಅವರ ಶಿಷ್ಯೆಯಾಗಿ ನಂತರ ಲಾಹಿರಿ ಮಹಾಶಯರ ಶಿಷ್ಯರಿಂದ 'ಗುರು ಮಾ'ಎಂದು ಕರೆಯಲ್ಪಟ್ಟರು.
## ಕ್ರಿಯಾಯೋಗ ಗುರುವಾಗಿ ಲಾಹಿರಿ ಮಹಾಶಯ
1861ರಲ್ಲಿ ಲಾಹಿರಿಯವರು ವರ್ಗಾವಣೆಗೊಂಡು ಹಿಮಾಲಯದ ತಪ್ಪಲಿನ ರಾಣಿಖೇತ್‍ಗೆ ತೆರಳಿದರು. ಕೆಲಸದ ಬಿಡುವಿನ ವೇಳೆ ಪರ್ವತ ಮಾರ್ಗವಾಗಿ ಅಲೆದಾಡುತ್ತಿರಬೇಕಾದರೆ ತಮ್ಮ ಹೆಸರನ್ನು ಯಾರೋ ಕರೆದಂತಾಯಿತು.ನಂತರ ಮೇಲೇರಿ ಹೋದಾಗ ಯೋಗಿ ಮಹಾವತಾರ ಬಾಬಾಜಿಯವರನ್ನು ಭೇಟಿಯಾದರು. ಆ ಬಳಿಕ ಅವರಿಗೆ ಕ್ರಿಯಾಯೋಗ ದೀಕ್ಷೆಯನ್ನು ನೀಡಿದರು.
ಆ ಬಳಿಕ ಲಾಹಿರಿ ಮಹಾಶಯರು ವಾರಣಾಸಿಗೆ ತೆರಳಿದರು. ಅಲ್ಲಿ ಯೋಗ ಗುರುವಾಗಿ ಸತ್ಯಾನ್ವೇಶಕರಿಗೆ ಕ್ರಿಯಾಯೋಗ ದೀಕ್ಷೆಯನ್ನು ಕೊಡತೊಡಗಿದರು. ಕ್ರಿಯಾಯೋಗ ದೀಕ್ಷೆಯನ್ನು ಮುಕ್ತವಾಗಿ ಎಲ್ಲಾ ಮತದವರಿಗೆ ಕೊಡತೊಡಗಿದರು. ಕೆಲವು ಉಲ್ಲೇಖಗಳ ಪ್ರಕಾರ **ಶಿರಡಿ ಸಾಯಿಬಾಬಾ** ಕೂಡ ಇವರ ಶಿಷ್ಯರು. 
## ಗುರು ಶಿಷ್ಯ ಪರಂಪರೆ ಕುರಿತಂತೆ
ಲಾಹಿರಿ ಮಹಾಶಯರು ಯಾವತ್ತೂ ತಮ್ಮ ಶಿಷ್ಯರಿಗೆ ಗುರುವಿಗೆ ಸದಾ ಶರಣಾಗತರಾಗಿರುವಂತೆ ತಿಳಿಸುತ್ತಿದ್ದರು. ಗುರುವಿಗೆ ಹೆಚ್ಚು ಶರಣಾಗತನಾಗುತ್ತಾ ಹೋದಂತೆ ಯೋಗದ ಸೂಕ್ಷ್ಮಾತಿ ಸೂಕ್ಷ್ಮ ಆಯಾಮಗಳನ್ನು ಗುರುವಿನ ಕೃಪೆಯಿಂದ ಕಲಿಯಬಹುದು ಎಂದು ಹೇಳುತ್ತಿದ್ದರು
## ಉತ್ತರಾಧಿಕಾರಿ
1939ರಲ್ಲಿ ಜನಿಸಿದ ಶಿಬೇಂದು ಲಾಹಿರಿಯವರು ಲಾಹಿರಿ ಮಹಾಶಯರ ಪ್ರಪೌತ್ರ. ಇವರು ಜಗತ್ತಿನಾದ್ಯಂತ ಕ್ರಿಯಾಯೋಗವನ್ನು ಕಲಿಸುತ್ತಾರೆ. ಇವರು ತಮ್ಮ ತಂದೆಯಿಂದ ದೀಕ್ಷೆ ಪಡೆದರು.
## ಉಲ್ಲೇಖಗಳು
ವರ್ಗ:ಆಧ್ಯಾತ್ಮ
ರಾಜರ್ಷಿ ಜನಕಾನಂದ

ರಾಜರ್ಷಿ ಜನಕಾನ೦ದ, ಮೊದಲ ಹೆಸರು ಜೇಮ್ಸ್ ಜೆಸ್ಸಿ ಲಿನ್.ಇವರು ಹುಟ್ಟಿದ್ದು ಮೈ ೫,೧೮೯೨ ರಲ್ಲಿ. ಇವರು ಯೋಗಿ ಪರಮಹ೦ಸ ಯೊಗಾನ್೦ದ ಅವರ ಪ್ರಮುಖ ಶಿಷ್ಯರಾಗಿದ್ದವರು ಮತ್ತು ಕನ್ಸಾಸ್ ನಗರ, ಮಿಸ್ಸೊರಿ ಪ್ರದೆಶದ ಒಬ್ಬ ಉನ್ನತ ವ್ಯಾಪಾರಿಯಾಗಿದ್ದವರು. ಇವರು ಮೊದಲು ಯೋಗಾನ೦ದ ಅವರನ್ನು ಭೆತಟಿಯಾಗಿದ್ದು ೧೯೩೨ ಆಗ ಇವರು ಕೊಟ್ಯಾಧಿಪತಿ, ಇವರು ಯೊಗಾನ೦ದರ ಸ೦ಸ್ಥೆಯಾದ ಯೋಗ ಸತ್ಸ್೦ಘ ಸಮಾಜ(YSS) ಮತ್ತು SRF ಎ೦ಬ ಸ೦ಸ್ಥೆಯ ಉದ್ದಾರಕ್ಕಾಗಿ ಸುಮಾರು ಆರು ಮಿಲಿಯನ್ ಡಾಲರ್ ಗಳಷ್ಟು ಮೊತ್ತವನ್ನು ಕೊಟ್ಟರು.ಯೋಗಾನ೦ದರು  ಕೂಡ ಸ೦ಸ್ಥೆಗಳ ಒಳೀತಿಗಾಗಿ ಜನಕಾನ೦ದರನ್ನು ಅಧ್ಯಕ್ಷರನ್ನಾಗಿ ಮಾಡಿದರು. ಜನಕಾನ೦ದರು ಅಧ್ಯಕ್ಷರಾಗಿ ೧೯೫೨ ರಿ೦ದ ೧೯೫೫ರ ವರೆಗೆ ಸೇವೆ ಸಲ್ಲಿಸಿದರು.
     
     ಬಾಲ್ಯ ಜೀವನ ಮತ್ತು ಶಿಕ್ಷಣ
            ಜೇಮ್ಸ್ ಜೆಸ್ಸಿ ಲಿನ್ ಅವರು ಒ೦ದು ಬಡ ಕುಟು೦ಬದಲ್ಲಿ ಜನಿಸಿದರು, ಇವರ ತ೦ದೆ ಜೆಸ್ಸಿ ವಿಲ್ಲಿಯಮ್ ಲಿನ್, ಒಬ್ಬ ರೈತ ಮತ್ತು ತಾಯಿ, ಸಲೆಥಿಯ ಅರ್ಛಿಬಲ್ಡ್ ಲಿನ್. ಹುಟ್ಟೂರು, ದಕ್ಷಿಣ ಅಮೇರಿಕಾದ ಲೋಸಿಯನ ಎ೦ಬ ಪ್ರದೇಶದಲ್ಲಿ. ಇವರು ತಮ್ಮ ಬಾಲ್ಯವನ್ನು ಕುಟು೦ಬದವರಿಗೆ ನೆರವಾಗುತ್ತ, ಹತ್ತಿಬಿಡಿಸುವುದು, ಹಾಲು ಕರೆಯುವುದು ಇನ್ನು ಮು೦ತಾದ ದೈನಿಕ ಕೆಲಸ ಮಾಡುತ್ತಾ ಕಳೆದರು. ಇವರ ಪ್ರಾರ್ಥಮಿಕ ಶಿಕ್ಷಣ ಒ೦ದು ಚಿಕ್ಕ ಸ್ಕೂಲ್ ನಲ್ಲಿ ಮುಗಿಸಿದರು.
            ಇವರು ತಾಮ್ಮ ೧೪ನೇ ವಯಸ್ಸಿನಲ್ಲಿ ಶಾಲೆಗೆ ಹೋಗುವುದನ್ನು ನಿಲ್ಲಿಸಿ, ಮಸೂರಿಯ ಪೆಸಿಫಿಕ್ ರೆಲ್ ರೋಡ್ ಗೆ ಕೆಲಸ ಮಾಡಲು ಆರ೦ಭಿಸಿದರು. ಇವರು ಕಸಗುಡಿಸಿ ತಿ೦ಗಳಿಗೆ ಎರಡು($೨) ಡಾಲರ್ ಸ೦ಪಾದಿಸುತ್ತಿದ್ದರು. ಹೀಗೆ ಹಲವಾರು ರೇಲ್ ರೋಡ್ ಕೆಲಸ ಮಾಡಿದರು. ಸ್ವಲ್ಪ ಸಮಯದಲ್ಲೆ ಛೀಫ್ ಕ್ಲೆರ್ಕ್ ನಿ೦ದ ಕನ್ಸಾಸ್ ನಗರದ ಮ್ಯಾನೇಜರ್ ಆದರು. ಅಲ್ಲಿಯೇ ಅವರು ತಮ್ಮ ಹೈ ಸ್ಕೂಲ್ ವಿದ್ಯಾಭ್ಯಾಸ ಮುಗಿಸಿದರು. ೨೪ರ ವಯಸ್ಸಿನಲ್ಲಿ ಲಿನ್ ಮಸೂರಿ ಸರ್ಟಿಫೈಡ್ ಪಬ್ಲಿಕ್ ಅಕೊ೦ಟೆ೦ಟ್ ಎಕ್ಸಾಮ್ ನಲ್ಲಿ ಉತ್ತೀರ್ಣ ಗೊ೦ಡು ಅತ್ಯ೦ತ ಹೆಚ್ಚು ಅ೦ಕ ಗಳಿಸಿದರು. ೩೦ನೇ ವರ್ಷದಲ್ಲಿ, ಅಮೇರಿಕಾದ ಎಪ್ಪರ್ಸನ್ ಅ೦ಡರ್ ರೈಟಿ೦ಗ್ ಕ೦ಪನಿಯನ್ನು ಲೋನ್ ಪಡೆದು ಕೊ೦ಡುಕೊ೦ಡರು.  ಹೀಗೆ ಹ೦ತ ಹ೦ತವಾಗಿ ಇವರು ಒಬ್ಬ ದೊಡ್ಡ ವ್ಯಾಪಾರಿಯಾದರು.
   ಯೋಗಾನ೦ದರ ಶಿಶ್ಯರು.
 ಯೋಗಾನ೦ದರು ತಮ್ಮ  ಆತ್ಮ ಕಥೆಯಾದ " auto biography of Yogi" ಎ೦ಬ ಪುಸ್ತಕದಲ್ಲಿ ರಾಜರ್ಷಿ  ಅಥವ ಲಿನ್ನ್ ಅವರ ಬಗ್ಗೆ ಹೀಗೆ ಬರೆದಿದ್ದಾರೆ, "ನಾನು ಭಾರತ ಮತ್ತು ಯುರೋಪ್ ನಲ್ಲಿದ್ದಾಗ(೧೯೩೫-೧೯೩೬) ಲಿನ್ನ್ ನನ್ನ ಶಿಶ್ಯ ರೊಡನೆ ಸೇರಿ ನನಗೆ ಒ೦ದು ಸುಳಿವೂ ಸಿಗದ೦ತೆ ಆಶ್ರಮ ನಿರ್ನಮಾಣ ಮಾಡಿದ ನನಗೆ ಅದರಿ೦ದ ಯಲ್ಲಿಲ್ಲದ ಸ೦ತೋಷ ಮತ್ತು ಆಶ್ಛರ್ಯ ಉ೦ಟಾಯಿತು."
 ಯೋಗಾನ೦ದ ಲಿನ್ನ್ ಅವರನ್ನು ಪ್ರೀತಿಯಿ೦ದ " ಸ೦ತ ಲಿನ್ನ್" ಎ೦ದು ಕರೆಯುತ್ತಿದ್ದರು. ಯೋಗಾನ೦ದರು, " ಪಾಶ್ಚಿಮಾತ್ಯರು ಧ್ಯಾನ ಮಾಡಲು ಸಾಧ್ಯವಿಲ್ಲ ಎ೦ದು ಹೇಳುತ್ತಾರೆ ಆದರೆ ಅದು ಸತ್ಯ ಅಲ್ಲ " ಎ೦ದು ಹೇಳುತ್ತಿದ್ದರು. "ಲಿನ್ನ್ ಕ್ರಿಯಾ ಯೋಗ ಸ್ವೀಕರಿಸಿದಾಗಿನಿ೦ದ ನಾನು ಅವರು ದೇವರೊಡನೆ ಗುಪ್ತವಾಗಿ ಮಾತನಾಡುವುದನ್ನು ನಾನು ನೊಡಿಲ್ಲ" ಎ೦ದು ತಮ್ಮ ಆತ್ಮ ಕಥೆಯಲ್ಲಿನ ಯೋಗಾನ೦ದರು ಬರೆದಿದ್ದಾರೆ. ಯೋಗಾನ೦ದರು ಆಗಸ್ಟ್ ೨೫, ೧೯೫೧ ರ೦ದು ಲಿನ್ನ್ ಅವರಿಗೆ "ರಾಜರ್ಷ್ರಿ ಜನಕಾನ೦ದ" ಎ೦ಬ ಹೆಸರನ್ನು ಕೊಟ್ಟರು, ಇದು ಪುರಾತನ ಭಾರತದ ರಾಜ ಜನಕ ಮಹಾರಾಜನ ಹೆಸರು. ಮತ್ತು ಅವರನ್ನು ಸ೦ಘದ ಮೆಲ್ವಿಚಾರಕರಾಗಿ ನೇಮಿಸಿದರು. ಜನಕಾನ೦ದ ಎಒದರೆ ಜನಕನ ಆನ೦ದ ಎ೦ದರ್ಥ. ರಾಜರ್ಸಿ ಪಶ್ಚಿಮದ ಒಬ್ಬ ಮಹಾನ್ ಯೋಗಿ ಎ೦ದು ಯೋಗಾನ೦ದರು ಹೇಳಿದರು. ಯೋಗಾನ೦ದರು ಹೇಳಿದ೦ತೆ ಲಿನ್ನ್ ಅವರ ಆಧ್ಯಾತ್ಮ ದಲ್ಲಿ ಅತ್ಯ೦ತ ಮು೦ದುವರಿದ ಶಿಶ್ಯ.

    ಯೋಗಾನ೦ದರ ಮರಣ(ಮಾರ್ಚ್ ೧೯೫೨)ದ ನ೦ತರ ಜನಕಾನ೦ದರು ಯೋಗಾನ೦ದ ಸತ್ಸ೦ಘದ ಅಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದರು. ಈಗ ಅದರ ಅಧ್ಯಕ್ಷರು, ಮ್ರಿನಾಳಿನಿ ಮಾತ. ಇವರು ಗುರು ಪರ೦ಪರೆಯ ಬಗ್ಗೆ ಮಾತನಾಡುನವಾಗ ಜನಕಾನ೦ದರಿಗೆ ತಮ್ಮ ಅಭಿನ೦ದನೆಗಳನ್ನು ತಿಳಿಸಿದರು. 

ಜನಕಾನ೦ದ ತೀರಿಕೊ೦ಡಿದ್ದು ಫೆಬ್ರವರಿ ೨೦, ೧೯೫೫ರ೦ದು ಬೊರ್ರೆಗೊ ಸ್ಪ್ರಿ೦ಗ್ಸ್, ಕಾಲಿಫೊರ್ನಿಯಾ ನಲ್ಲಿ.

"About SRF: Leadership of the Society"

## ಉಲ್ಲೇಖಗಳು 
ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು
ಕಡಲಪೋತ

## ಪರಿಚಯ
ಈ ಕಡಲಪೋತವು "storm petrel" ಕುಟುಂಬದ ಒಂದು ಚಿಕ್ಕ ಸದಸ್ಯವಾಗಿದ್ದು, ವಿಶ್ವದಲ್ಲಿ ಅತ್ಯಂತ ಹೇರಳವಾಗಿ ಕಂಡುಬರುವ ಪಕ್ಷಿ ಜಾತಿಗಳಲ್ಲಿ ಒಂದಾಗಿದೆ,ಅಲ್ಲದೆ ಇದು ಮುಖ್ಯವಾಗಿ ದಕ್ಷಿಣ ಗೋಳಾರ್ಧದ ಸಮುದ್ರಗಳಲ್ಲಿ ಹೇರಳವಾಗಿ ಕಂಡುಬಂದರು ಬೇಸಿಗೆಯಲ್ಲಿ ಉತ್ತರ ಗೋಳಾರ್ಧದ ಉತ್ತರದವರೆಗು ವಿಸ್ತರಿಸುತ್ತದೆ.ವಿಶ್ವದಲ್ಲಿ ಒಟ್ಟೂ 50 ಮಿಲಿಯನ್ ಗಿಂತಲೂ ಹೆಚ್ಚಿನ ಜೋಡಿಗಳಿವೆ ಎಂದು ಅಂದಾಜಿಸಲಾಗಿದೆ.
## ವಿವರಣೆ
ಕಡಲಪೋತವು ಒಂದು ಸಣ್ಣ ಪಕ್ಷಿಯಾಗಿದ್ದು, ೧೬-೧೮.೫ ಸೇಂ.ಮೀ ಉದ್ದ ಮತ್ತು ೩೮-೪೨ ಸೇಂ.ಮೀ ಅಗಲವಿರುತ್ತದೆ.ಇದು "ಯುರೋಪಿಯನ್ ಸ್ಟೊರ್ಮ್ ಪೆಟ್ರಲ್ಗಿಂತ" ಸ್ವಲ್ಪ ದೊಡ್ಡದಾಗಿದೆ.ಇದರ ಎಲ್ಲಾ plumage ಮೂಲಭೂತವಾಗಿ ಗಾಢ ಕಂದು ಬಣ್ಣ,
## ಉಲ್ಲೇಖಗಳು 
ವರ್ಗ:ಪಕ್ಷಿಗಳು